ΣΤΗΝ ΠΛΑΤΕΙΑ: 16 Μαϊ 2020\nΔΕΝ ΘΑ ΥΠΕΡΑΣΠΙΣΤΩ ΑΥΤΗ ΤΗ ΦΟΡΑ ΔΗΜΟΣΙΟΥΣ ΥΠΑΛΛΗΛΟΥΣ ΚΑΙ ΣΥΝΤΑΞΙΟΥΧΟΥΣ ΑΝ ΣΥΝΕΧΙΖΟΥΝ ΝΑ ΜΙΛΑΝΕ ΓΙΑ ΕΠΙΧΕΙΡΗΣΕΙΣ ΖΟΜΠΙ ΚΑΙ ΓΙΑ "ΚΛΕΦΤΕΣ" ΜΑΓΑΖΑΤΟΡΕΣ\nΕίναι διαχρονική, βαθιά μου πίστη και συνείδηση ότι οι μοίρες των μη προνομιούχων την σύγχρονη εποχή, στις σύγχρονες μετακαπιταλιστικές κοινωνίες, ειδικά όσο περισσότερο βαθαίνει η κρίση, είναι τόσο συνδεδεμένες και αλληλοεξαρτόμενες που κάθε απόπειρα πολιτικής ανάλυσης των σύγχρονων αντιθέσεων και προβλημάτων με μοναδικό εργαλείο την κυρίαρχη μαρξιστική αντίθεση (δεν την πετάμε όμως) θα πέφτει σε τέτοιο αδιέξοδο που δεν θα μείνει όρθιο τίποτα να υπερασπιστούμε όσοι δεν είμαστε νεοφιλελεύθεροι.\nΔεν είναι δικό μου. Του Ανδρέα ήταν που τώρα φαίνεται πόσο μπροστά από την εποχή του ήταν αλλά και τώρα φαίνεται πόσο λίγοι κατάλαβαν πραγματικά την σημασία ΤΗΣ ΕΘΝΙΚΗΣ ΛΑΪΚΗΣ ΕΝΟΤΗΤΑΣ και του ΜΠΛΟΚ των μη προνομιούχων.\nΌταν αυτό αποσυντέθηκε τελείωσε και η επικυριαρχία της παράταξης. (Αυτό ας το κατανοήσουν εκεί στον ΣΥΡΙΖΑ - ΠΡΟΣΥΜ οι σοβαροί - αν υπάρχουν).\nΕίναι επίσης βαθιά μου πεποίθηση ότι ο κοινωνικός αυτοματισμός είναι το καλύτερο εργαλείο της εξουσίας, της ελίτ για να εγκλωβίζει όσους ΜΗ ΠΡΟΝΟΜΙΟΥΧΟΥΣ έχουν χαμηλό επίπεδο πολιτικής συγκρότησης, είναι φοβικοί ή είναι απολύτως ιδιοτελείς και παρτάκηδες.\n(ΑΡΑ ΤΟ ΑΡΘΡΟ ΕΙΝΑΙ ΠΡΟΒΟΚΑΤΟΡΙΚΟ ΕΞ ΟΡΙΣΜΟΥ)\nΟι τρίτοι λοιπόν εξ αυτών είναι οι περισσότεροι. Είναι εκείνοι οι βολεμένοι του "μακρυά από τον απαυτό μου και ας είν΄και πέντε πήχες". (πολίτες, δήμαρχοι, άρχοντες, συνδικαλιστές, βολευτές βάζουν πάντα μπροστά τον απαυτό τους, των πραγματικών κοινωνικών αναγκών).\nΕκείνοι που έχουν κρύψει την ασφάλεια του βιωτικού τους επιπέδου, στην αδιαφορία τους για το μέλλον του διπλανού τους και οι οπαδοί τους που τους γλύφουν περιμένοντας το κόκκαλο.\nΑρχηγίσκοι που καλούν και καθοδηγούν τους πολίτες ΕΝ ΓΝΩΣΗ ΤΟΥΣ και ΜΕ ΠΛΗΡΗ ΣΥΝΕΙΔΗΣΗ με "ΙΣΤΟΡΙΚΕΣ ΑΛΗΘΕΙΕΣ", ΙΔΕΟΛΟΓΗΜΑΤΑ και ΙΔΕΟΛΗΨΙΕΣ, τις οποίες εύκολα - βέβαια θα βρούμε όλοι αν ανατρέξουν στην βιβλιογραφία αιώνων, παριστάνοντας τους σοφούς.\nΑναλύσεις για την εξέλιξη των κοινωνιών που όμως ΠΟΤΕ δεν κάνουν τον κόπο οι προτεσταντικά προσκολλημένοι σε αυτές, να ΠΡΟΤΕΙΝΟΥΝ ποιες απ' αυτές και πώς θα απαντήσουν στα σημερινά ζητούμενα του καζινοκαπιταλισμού, πώς θα οδηγήσουν στην ανασυγκρότηση της χώρας και την επιβίωση του λαού.\nΔΙΟΤΙ ΑΥΤΟ ΕΙΝΑΙ ΧΡΗΣΙΜΗ ΠΟΛΙΤΙΚΗ, δεν είναι η ΕΠΙΒΟΛΗ ΤΟΥ ΝΟΜΟΥ ΚΑΙ ΤΗΣ ΤΑΞΕΩΣ μέχρι να θιχτούν οι ίδιοι.\nΚαι όταν το κάνουν και επιχειρούν κάτι να προτείνουν καταλήγουν σε αστειότητες για τον σύγχρονο καταμερισμό εργασίας και αυτό που λέμε "παραγωγική, πολτιιστική, ηθική ανασυγκρότηση".\nΕίναι οι απόλυτα ιδιοτελείς εκείνοι επικυρίαρχοι στα κόμματα της δικής μας παράταξης και ιδίως στις συνδικαλιστικές και επιμελητηριακές τους οργανώσεις, οι "προοδευτικές" δυνάμεις ΜΕΣΑ στην πραγματική οικονομία και κοινωνία, όχι στον κομματικό σωλήνα.\nΠου είναι ΠΟΛΥ ΠΙΟ ΚΩΛΟΤΟΥΜΠΕΣ από τον Τσίπρα, την .... prima ballerina του μπαλέτου.\nΕκείνοι που είναι οι ΚΟΙΝΩΝΙΚΟΙ ΦΟΡΕΙΣ και έχουν λόγο και συμφέρον ΝΑ ΜΗΝ ΕΙΝΑΙ ΝΕΟΦΙΛΕΛΕΥΘΕΡΟΙ (είτε παραδοσιακοί,πούροι νεοφολελέ σαν τον Χατζηδάκη ή νεοφώτιστοι σαν τον παλιοσύντροφό μου τον υπουργό κ. Θεοδωρικάκο που στα γεράματά μας ανακάλυψε το φως το αληθινόν στις αξίες του καπιταλισμού χωρίς όρια).\nΑΤΟΜΙΚΟ ΣΥΜΦΕΡΟΝ και ΑΤΟΜΙΚΗ ΕΥΘΥΝΗ τους είναι - που τόσο αρέσει στους ΑΡΙΣΤΕΡΟΥΣ ΙΔΙΩΤΕΣ - να δώσουν την μάχη εμπροσθοφυλακής για την μη επικυριαρχία εκείνων των πολιτικών που εξοντώνουν την ΚΟΙΝΩΝΙΑ.\nΤΗΝ ΚΟΙΝΩΝΙΑ όχι την πάρτη τους, ούτε την κάστα τους. - ΤΟΝ ΚΟΣΜΟ ΤΟΥΣ ή αν θέλετε ΤΗΝ ΚΑΡΑΚΟΣΜΑΡΑ τους.\nΜιλάω για εκείνους που θα έπρεπε ΠΡΩΤΟΙ - με την ασφάλεια της μονιμότητας και του σίγουρου εισοδήματος που τους εξασφαλίζει Η ΚΟΙΝΩΝΙΑ - να αγωνίζονται και να οργανώνουν μέτωπα ανατροπής των πολιτικών που εξαθλιώνουν και φτωχοποιούν τα πιο αδύνατα κοινωνικά στρώματα: Τους εργαζόμενους στον ιδιωτικό, τομέα, τους αυτοαπασχολούμενους, μικροεπαγγελματίες, τις μικρές και μεσαίες επιχειρήσεις. Αυτούς που αποκαλούν - σχεδόν υποτιμητικά "εμπόρους".\nΜέτωπα απέναντι στους ΥΠΑΙΤΙΟΥΣ και την ΕΜΠΡΟΣΘΟΦΥΛΑΚΗ της αποικιοποίησης, της τραπεζοκρατίας και της τηλεδημοκρατίας.\nΜέτωπα κατά της περαιτέρω υποβάθμισης της ποιότητας ζωής των λαϊκών στρωμάτων.\nΜέτωπα κατά της παράδοσης της ΦΥΣΗΣ, της χώρας και του μέλλοντός της στο τυφλό κέρδος των αποικιοκρατών.\nΌμως δεν το κάνουν.\nΔΕΝ ΕΧΟΥΝ ΤΟΣΗ ΤΑΞΙΚΗ και ΕΘΝΙΚΗ συνείδηση.\nΚοροίδεύουν τους ..... ΜΠΑΤΡΙΩΤΕΣ και τους .... ΕΜΠΟΡΟΥΣ όπως λένε.\nΔεν είναι ταξικά σωστό θα σου πουν να κάνουν εκείνοι μέτωπο με τους ..... μικροαστούς και εκείνους τους εμπόρους που δεν έχουν πληρώσει την τράπεζα (εκτός αν εκλεγεί βολευτής οπότε δεν πειράζει αν χρωστάει τα μαλλιά της κεφαλής του).\nΔεν είναι σωστό να μιλήσουμε για τα γελοία παπαγαλάκια που αυτοαποκαλούνται δημοσιογράφοι.\nΔιότι - θα σου πουν - με τους "εργαζόμενους" στις τράπεζες και στα κανάλια είμαστε κοινωνικοί σύμμαχοι και πρέπει να προστατευτούν οι θέσεις εργασίας τους.\nΕνώ με τον εργαζόμενο στο μαγαζί της πλατείας Χαλανδρίου, με τον επιχειρηματία - θύμα της αυθαιρεσίας των τραπεζών είναι - φαίνεται - οχτροί και ΔΕΝ ΠΡΕΠΕΙ ΝΑ ΠΡΟΣΤΑΤΕΥΤΕΙ Η ΘΕΣΗ ΕΡΓΑΣΙΑΣ ΤΟΥ - διότι το αφεντικό του είναι .... εργοδότης και δεν νοιάζεται γι΄αυτόν ο ..... ταξικός αγωνιστής.\nΜόνο οι μεγάλοι επιχειρηματίες, η ΕΛΙΤ, μπορούν να κλείνουν τις επιχειρήσεις τους και να δικαιούνται ξανά και ξανά και ξανά την υποστήριξη του κράτους και των τραπεζών για να ξαναρχίζουν. ΜΕ ΔΙΣ χρέη παγωμένα.\nΟ μικρομαγαζάτορας που έχει ανάγκη από 20 - 30 ή 100 χιλιάρικα κεφάλαιο κίνησης είναι το πρόβλημα της οικονομίας.\nΜόνο των "υγειών" μεγάλων επιχειρηματικών ομίλων οι συμβάσεις τους με τους δήμους ή με το δημόσιο αλλάζουν φερετζέ ( και συνεχίζουν σα να μην τρέχει τίποτα να είναι αξιόπιστοι συνεργάτες) αφήνοντας πίσω εκαντοντάδες χιλιάδες ευρώ χρέη ακόμα και για τα δημοτικά τους τέλη με την προηγούμενη εταιρική τους μορφή.\nΜόνο η εταιρεία του ΓΕΡΜΑΝΙΚΟΥ ΔΗΜΟΣΙΟΥ (Fraport) δικαιούται να κάνει ..... επενδύσεις στην χώρα, με δανεισμό από την ανακεφαλαιοποιημένη ελληνική τράπεζα και να ζητάει να μην πληρώσει τις δόσεις ΓΙΑ ΤΗΝ ΕΠΕΝΔΥΣΗ ΤΗΣ λογω κορονοϊού, χωρίς βέβαια να την βάλει κανένας στον ΤΕΙΡΕΣΙΑ, να την στιγματίσει για μια ζωή και να της κλείσει .... το αεροδρόμιο.\nΕίναι ΑΣΤΕΙΟΙ εκείνοι οι "αριστερούληδες " που αδιαφορούν και δεν ΠΡΩΤΟΣΤΑΤΟΥΝ ΤΩΡΑ στο να γίνει μέτωπο αντίδρασης και αμφισβήτησης ΣΗΜΕΡΑ ΓΙΑ ΑΥΤΑ και λένε "ετοιμαστείτε θα μας ακουμπήσουν εμάς, εσείς μμε και υπάλληλοι του ιδιωτικού τομέα να μας συμπαρασταθείτε τότε."\n¨Οπως είναι αστείοι εκείνοι οι ψευτοδημοκράτες που τώρα δεν προτάσσουν την δημοκρατική τους ΙΣΤΟΡΙΑ ΚΑΙ ΠΑΡΑΔΟΣΗ για να προστατεύουν τα παιδιά μας από το να ανέχονται, να συνηθίζουν και τελικά να θεωρούν δεδομένο - ως συλλογικοί Μυθριδάτες - το δηλητήριο του φασισμού, που τους ποτίζουν τα δουλικά του συστήματος για το καλό τους με άλλοθι .... τον κορονοϊό.\nΚαι όταν αναφέρομαι εγώ στον φασισμό δεν τον οριοθετώ σε μορφώματα - πλυντήρια σαν την Χρυσή Αυγή. Μιλάω για τον ΕΠΙΚΙΝΔΥΝΟ ΦΑΣΙΣΜΟ. Τον πλειοψηφικό.\nΜιλάω για εκείνους που έκαναν τον χαμό γιατί κάποια πιτσιρίκα μπήκαν στο θέατρο της ρεματιάς και έκαναν ταγκιά στην παράγκα ή πήγαν στην πλατεία Αγ. Παρασκευής για να πιουν μπύρα.\nΓΙΑ ΑΥΤΟΝ ΤΟΝ ΦΑΣΙΣΜΟ ΜΙΛΑΩ ΕΓΩ.\nΟι Χρυσαυγίτες ΑΥΤΟΝ ΤΟΝ ΦΑΣΙΣΜΟ ξεπλένουν.\nΑυταρχισμός, ανοχή στην αστυνομική βία και καταπάτηση των ανθρώπινων - ακόμα και συνταγματικών - δικαιωμάτων των πιο αδύναμων και ..... "αντιδραστικών" - μη πειθαρχικών, καθ΄έδρας λιντσαρίσματα κατηγορουμένων σε δίκες προς τέρψιν του φιλοθεάμονος κοινού, χαφιεδισμός όσων καπνίζουν, δεν φορούν κράνος ή .... κλαδεύουν τον κήπο τους, απολίτικος τεχνοκρατισμός, κάμερες, κάμερες, κάμερες παντού .....\nΓΙ΄ΑΥΤΟΝ ΤΟΝ ΦΑΣΙΣΜΟ μιλάω που τον ανέχονται ..... "αριστεροί" αλλά ΚΑΙ ΔΗΜΟΚΡΑΤΕΣ.\nΚαι δεν είναι βέβαια όλα αυτά παρά η προετοιμασία της κοινωνίας να αποδεχτεί τις ΠΕΡΙΚΟΠΕΣ ΜΙΘΩΝ ΚΑΙ ΣΥΝΤΑΞΕΩΝ αδιαμαρτύρητα. Να παρατηρεί την εξαθλίωση, την δίωξη του γείτονα και μάλιστα να την ενθαρρύνει και να την χειροκροτεί, επιζητώντας συνεχώς όλο και πιο αυστηρά μέτρα ΕΝΑΝΤΙΟΝ ΤΟΥ αρκεί ..... να είναι μακρυά από τον κώλο του .... εργαζόμενου (κατά τον μαλακομαρξιστή).\nΚΑΛΑ ΓΙΝΕΤΑΙ ΑΥΤΟ ΜΩΡΕΕΕΕΕΕ ?????\nΘΑ ΕΡΘΕΙ ΚΑΙ Η ΣΕΙΡΑ ΣΟΥ ΗΛΙΘΙΕ!\nΕλπίζει ΒΛΑΚΩΔΩΣ ότι οι πενιχροί πόροι του δημόσιου ταμείου θα επαρκούν πάντα για να διατηρηθούν τα δικά του προνόμια και κεκτημένα no matter what, που λένε στη νεοελληνική, όσο εκείνοι επιβάλλουν ΙΔΙΟΤΕΛΩΣ και ΚΡΥΦΟΦΑΣΙΣΤΙΚΑ να μην φεύγει ούτε ένα ευρώ του δημόσιου ταμείου και του δημόσιου χώρου εκτός του κύκλου τους, ΕΚΤΟΣ ΤΟΥ ΚΟΣΜΟΥ ΤΟΥΣ, γνωρίζοντας ότι τα πρόστιμα σε ό,τι πετάει και ό,τι κολυμπάει και οι ..... αγαθοεργίες των βλαμμένων που καλούνται να ξαναπληρώσουν ως εθελοντές τα δημόσια έργα που πλήρωσαν ως δημότες, θα καταλήξουν τελικά να περιφρουρήσουν έστω και για λίιιγο ακόμα τα προνόμιά τους.\nΠΑΡΤΑΚΙΑ. ΑΛΛΑ ΠΟΛΥ ΕΠΙΚΙΝΔΥΝΑ ΠΛΕΟΝ ΠΑΡΤΑΚΙΑ.\nΕΚΦΑΣΙΣΜΟΣ ΤΗΣ ΚΟΙΝΩΝΙΑΣ ΛΕΓΕΤΑΙ ΑΥΤΟ, ΔΕΝ ΕΙΝΑΙ ΚΑΙΝΟΥΡΓΙΟ.\nΔεν έρχεται απ΄το μέλλον ,\nκαινούργιο τάχα κάτι να μας φέρει.\nΤι κρύβει μεσ΄τα δόντια του το ξέρω,\nΣε κάθε σταδιακή μετακίνηση της κοινωνίας προς αυταρχικές, φασιστικές λύσεις αντιμετώπισης των προβλημάτων υπάρχει και η φιλανθρωπία φερετζές. ΠΑΝΤΑ! ΠΑΝΤΟΥ όπου ο αυταρχισμός κερδάει.\nΚαι η πολιτιοφυλακή του.\nΚαι πάντα πώς κερδάει;\nΚερδάει όταν οι κρυφοφασίστες βγουν από τις τρύπες τους και αρχίζουν και δείχνουν τους κακούς που δεν έχουν ατομική ευθύνη και τους βλάπτουν επειδή ζουν με διαφορετικό τρόπο από τον δικό τους.\nΌταν υπάρχει ΚΥΡΙΑΡΧΟ ΜΟΝΤΕΛΟ ΖΩΗΣ και επιλογών που ΑΠΑΓΟΡΕΥΕΙ ΤΑ ΑΛΛΑ:\nΤο κάπνισμα και την μπύρα στην παραλία ή την πλατεία.\nΚερδάει όταν οι φοβισμένοι πολίτες παρακολουθούν αδιάφοροι - αν δεν χειροκροτούν κιόλας - την εξουσία να περιορίζει τα δικαιώματα και τα δίκαια του διπλανού τους που ζει αλλιώς.\nΚερδάει όταν η επιβίωση συνδέεται άμεσα με την υποταγή.\nΚερδάει όταν οι πολλοί - ενώ γίνονται αυτά γύρω τους - γίνονται αδιάφοροι γιατί αυτό επιβάλλει Η ΔΙΚΗ ΤΟΥΣ ΕΠΙΒΙΩΣΗ, γίνονται δηλαδή ΠΑΡΤΑΚΙΑ. Επικίνδυνα ΠΑΡΤΑΚΙΑ.\nΚερδάει όταν θεωρούμε ότι η μόνη αντίδραση που είναι κοινωνικά νομιμοποιημένη, ο μόνος λόγος για να μιλήσουμε, για να εναντιωθούμε είναι να μιλήσουμε όταν θίγεται ή όταν θιχτεί το ΑΤΟΜΙΚΟ ΣΥΜΦΕΡΟΝ ΜΑΣ, η στενά εννοούμενη τσέπη μας.\nΠΟΥ ΟΜΩΣ ΚΑΙ ΑΥΤΗ ΕΙΝΑΙ Η ΤΣΕΠΗ ΕΝΟΣ ΠΟΛΙΤΗ, άρα μας ενδιαφέρει αν είμαστε αριστεροί δηλαδή πιστεύουμε στην ΚΟΙΝΩΝΙΚΗ ΔΙΚΑΙΟΣΥΝΗ.\nΑλλιώς σου λέει είσαι τρελός αν δεν υποτάσσεσαι.\nΠρέπει να είσαι αδιάφορος, αφού απλά θίγεται ο άλλος. Τι σε νοιάζει σένανε ..... σου λέει ο αδιάφορος.\nΜΙΣΩ ΤΟΥΣ ΑΔΙΑΦΟΡΟΥΣ.\nΕΙΔΙΚΑ ΕΚΕΙΝΟΥΣ ΤΟΥΣ ΑΔΙΑΦΟΡΟΥΣ που είναι αδιάφοροι μέχρι να θιχτούν οι ίδιοι και το ατομικό τους συμφέρον.\nΚαι τότε γίνονται επαναστάτες και καλούν τους άλλους να μην είναι αδιάφοροι γιατί θίχτηκαν εκείνοι.\nΤότε θυμούνται ότι η εργασία τους είναι κρίσιμη για την οικονομία και τους άλλους. Η ΔΙΚΗ ΤΟΥΣ ΕΡΓΑΣΙΑ ΜΟΝΟ!\nΜιλάω και για τις ηγεσίες των εμπορικών συλλόγων και επιμελητηρίων που μιλούν μόνο - τάχα - για τις .... υγιείς επιχειρήσεις, ΟΙ ΥΠΟΚΡΙΤΕΣ, λες και δεν ξέρουν ότι πλέον εκτός ΤΕΙΡΕΣΙΑ είναι - δεν είναι το 20%\nΑν βάλεις και αυτές που χρωστάνε στο δημόσιο? Μάλλον θα βρεις 1-2% χωρίς καθόλου χρέη.\nΓιατί - έχουν αναστολή ΝΑ ΠΟΥΝ ΤΗΝ ΑΛΗΘΕΙΑ μην αυτό .... τους κακοχαρακτηρίσει ως "μάγκες επιχειρηματίες".\nΜιλάω και για τους συνδικαλιστικούς εκπροσώπους των δημοσίων υπαλλήλων και των συνταξιούχων που τώρα αρχίζουν σιγά σιγά να μιξοκλαίνε "ΚΟΙΤΑΧΤΕ ΤΙ ΕΡΧΕΤΑΙ - ΠΕΡΙΚΟΠΗ ΜΙΣΘΩΝ ΚΑΙ ΣΥΝΤΑΞΕΩΝ, ΓΡΗΓΟΡΕΙΤΕ"!\nΚαι αδιαφορούν για το τι ΕΙΝΑΙ ΗΔΗ ΕΔΩ Η ΔΙΑΛΥΣΗ ΤΟΥ ΙΔΙΩΤΙΚΟΥ ΤΟΜΕΑ και η απώλεια ΕΚΑΤΟΝΤΑΔΩΝ ΧΙΛΙΑΔΩΝ ΘΕΣΕΩΝ ΕΡΓΑΣΙΑΣ.\n"Εσείς μετά από εμάς" λένε πάντα.\nΜιλάω για τους αριστερούς που συνεχίζουν ακάθεκτοι, να κάνουν ό,τι είχαν προγραμματίσει πριν την καραντίνα ΜΕ ΤΟ ΔΗΜΟΣΙΟ ΤΑΜΕΙΟ σα να μην τρέχει τίποτα. Εκείνους που έχουν πρώτη προτεραιότητα να συντηρήσουν παιδικές χαρές που πριν δύο χρόνια συντηρηθήκανε και πιστοποιηθήκανε γιατί .... τα διαβολάκια παίζουν μπάλα. (Ενώ θα έπρεπε να παίζουν ΚΑΙ ΤΑ ΔΙΑΒΟΛΑΚΙΑ .... τους ευαίσθητους, δικαιωματιστές).\nΓΙ΄ΑΥΤΟΥΣ ΜΙΛΑΩ. Με καταλάβατε, να μην συνεχίσω....\nΗ δεύτερη μετά το μνημόνιο οικονομική κρίση είναι εδώ.\nΚΑΙ ΘΑ ΕΙΝΑΙ Η ΔΙΚΗ ΣΑΣ ΚΡΙΣΗ, ΝΑ ΤΟ ΞΕΡΕΤΕ ΔΗΜΟΣΙΟΙ ΥΠΑΛΛΗΛΟΙ. Εμείς πάθαμε ό,τι πάθαμε.\nΗ κρίση της περικοπής μισθών και συντάξεων αλλά και προνομίων από το δημόσιο.\nΚΑΙ ΑΥΤΟ ΔΕΝ ΘΑ ΕΙΝΑΙ ΚΑΛΟ ΓΙΑ ΕΜΑΣ .\nΕΜΕΙΣ ΤΟ ΞΕΡΟΥΜΕ ΑΥΤΟ! Γι΄αυτό και πάντα είμασταν ΔΙΠΛΑ ΣΑΣ.\nΔιότι είστε οι ΚΟΙΝΩΝΙΚΟΙ ΜΑΣ ΣΥΜΜΑΧΟΙ και βέβαια το αγοραστικό κοινό μας.\nΕΣΕΙΣ ΟΜΩΣ ΟΤΑΝ ΖΗΤΑΜΕ στήριξη των ΜΜΕ από το τραπεζικό σύστημα, ΜΕ ΥΠΕΡΒΑΣΗ ΤΗΣ ΜΟΥΤΖΟΥΡΑΣ ΠΟΥ ΕΧΟΥΜΕ ΑΠΟ ΤΗΝ ΠΡΟΗΓΟΥΜΕΝΗ ΚΡΙΣΗ, σωπάτε, ίσως και αντιδράτε. Παριστάνετε τους .... νομοταγείς νοικοκυραίους. ΚΥΡ ΠΑΝΤΕΛΗΔΕΣ.\nΞεχνάτε ότι στην φορολογία μας βασίζονται όλα αυτά τα προνόμια που απολαμβάνετε και θεωρείτε ότι οι συμβάσεις σας και τα προνόμιά σας είναι αδιαπραγμάτευτα.\nΜας λέτε "λαμόγια", 'μπαταχτσίδες" , "τεμπέληδες", "ζόμπι επιχειρήσεις", φοροκλέφτες (εσείς που είστε - στην καλύτερη περίπτωση - για να μην παραστήστε τους προσωπικά προσβεβλημένους - η ασπίδα των συναδέλφων σας με τα γρηγορόσημα και τις μιζάρες - αν δεν είστε οι ίδιοι μιζαδόροι άρα εισπράκτορες ΜΑΥΡΟΥ χρήματος. Σιγά παρθένες, σιγά ..... θα σκίσετε τα καλτσον σας).\nΚαι μας ταυτίζετε εμάς, τους πολύ μικρούς, μικρούς και μεσαίους με την ..... εργοδοσία παριστάνοντας τους ..... γκουρού του μαρξισμού.\nΕμείς η FRAPORT, o τραπεζίτης ή ο καναλάρχης ένα πράγμα ... στις αναλύσεις σας.\nΓια να μην στηριχτούμε κατά προτεραιότητα ακόμα και στην καραντίνα ξεκινήσατε κινήματα ακρότητας για να μας ταυτίσετε με αυτά και να χαθεί η μπάλα. Πετάξατε την μπάλα στην εξέδρα. "Γιατί να πάρουν αυτοί και να μην πάρουν και οι ηθοποιοί, γιατροί,, δικηγόροι, εργάτες του έρωτα κλπ.\nΜόνο οι ντηλιβεράδες είναι χρήσιμοι στην κοινωνία και οι εργαζόμενοι στα SUPER MARKET που μένουν ανοικτά αδιαφορώντας για τον ιό για το καλό του συνόλου (και για τις τράπεζες και για τους δημοσιογράφους - με το μαρκούτσι στον πεζόδρομο που ούρλιαζε γιατί ήταν πολλοί αυτοί που περπατούσαν θα λέγατε - που δούλευαν και αυτοί μέσα στην καραντίνα - αν δεν ντρεπόσασταν λίγο).\nΠροβάλλετε την αλληλεγγύη και τον εθελοντισμό και τελικά τα εργαλειοποιείτε για να βρείτε τρόπους να τραβήξετε μαύρα λεφτά από τους υπόλοιπους πολίτες για .... τα δημόσια έργα και το λόμπι σας.\nΣας λέμε ότι πρέπει να προταχτεί στον κοινωνικό διάλογο το θέμα των εγγυήσεών μας προς τις τράπεζες, δώστε μας τα λεφτά μας και μας λέτε τραβάτε στους δικηγόρους με τους οποίους βέβαια έχετε διαχρονική συμμαχία γιατί θέλετε τους εξαθλιωμένους πελατάκια παρέα.\nΜας αφήνετε - έρμαια των υποκριτικών προσκλήσεων να συμμαχήσουμε με τις ... δυνάμεις της αγοράς - όπως αυτοαποκαλούνται και ΜΟΝΟΠΩΛΟΥΝ οι νεοφιλελέδες ενώ εννοούν τις ΕΛΙΤ και τους μεγάλους επιχειρηματίες απαιτωντας οι τράπεζες να μην ασχολούνται με τους .... προβληματικούς.\nΚαι έτσι κερδίζει η ΕΛΙΤ πάντα την εξουσία - και τραβάνε τα μαλλιά τους όσοι εξ ημών, συνάδελφοι τσίμπησαν και συμμάχησαν μαζί της.\nΓια τα δίκαια τον οποίων όμως εσείς ΑΔΙΑΦΟΡΕΙΤΕ για .... ιδεολογικούς λόγους.\nΔΕΝ ΥΠΑΡΧΕΙ ΑΡΙΣΤΕΡΑ ΧΩΡΙΣ ΚΟΙΝΩΝΙΚΗ ΔΙΚΑΙΟΣΥΝΗ.\nΗ ΕΛΙΤ έχει την εξυπνάδα να ελέγχει την δική μας - ΑΝΥΠΑΡΚΤΗ ή απολύτως ελεγχόμενη συνδικαλιστική ηγεσία που αρνείται να εκπροσωπήσει εμάς .... τους προβληματικούς και κάνει κάθε φορά .... επίδειξη επιχειρηματικής καθαρότητας - εντελώς υποκριτικά βέβαια, αφού γνωρίζει ΠΟΛΥ ΚΑΛΑ τι πραγματικά συμβαίνει στην αγορά.\nΆλλωστε και να θέλει κανένας δικός μας να ξεμυτίσει ΔΕΝ ΣΑΣ ΒΡΙΣΚΕΙ ΣΥΜΜΑΧΟΥΣ αλλά οχτρούς και τον στέλνεται πίσω στην αγκαλιά των απέναντι.\nΚαι μετά σας φταίμε εμείς που ψηφίσαμε ΝΔ (φτου κακά, παραδειγματικά μιλάω, έτσι? Την παίρνω πάνω μου την ευθύνη, μπας και συνεννοηθούμε ....)\nΚΑΙ ΕΡΧΕΣΤΕ ΤΩΡΑ ΠΑΛΙ ΕΣΕΙΣ και αρχίζετε να κλαψουρίζετε ότι θα σας κόψουν μισθούς και συντάξεις;\nΚαι θα με καλέσετε πάλι στις πλατείες - με ηγεσίες της ΑΔΕΔΥ και της ΓΣΕΕ των τραπεζικών.\nΚαι θα τρώω πάλι εγώ δακρυγόνα για να σας σώσω τον μισθό και το γρηγορόσημο που μου ζητάτε για να ΥΠΑΡΧΩ.\nΕνώ για εμένα και κυρίως για τους εργαζόμενους του ιδιωτικού τομέα που θα μείνουν άνεργοι πριν σας κόψουν εσάς τους μισθούς και τις συντάξεις - εσείς πανηγυρίζετε ή απλά λέτε "δώστε τους ένα επίδομα" για κάνα μήνα και άντε γειά.\nΝΑ ΠΟΥΜΕ ΤΩΡΑ ΚΑΙ ΕΜΕΙΣ "ΑΠΟΛΥΣΤΕ ΤΟΥΣ ΚΑΙ ΔΩΣΤΕ ΤΟΥΣ ΕΝΑ ΕΠΙΔΟΜΑ"?\nΈτσι και αλλιώς το σύνταγμα κουρέλι έχει γίνει και δεν σας χάλασε.\nΆλλωστε υπάρχει και το κοινωνικό παντοκοροϊδείο .... ΕΤΣΙ ΔΕΝ ΛΕΤΕ?\nΚαι μετά μου λέτε "να είμαι καλός άνθρωπος και να μην ζητάω για τους αγώνες μου ανταλλάγματα, διότι έτσι κάνουν οι καλοί άνθρωποι; ΟΙ ΑΝΙΔΙΟΤΕΛΕΙΣ! Δείχνουν αλληλεγγύη στους άλλους χωρίς να περιμένουν τίποτα;\nΑν ΤΩΡΑ δεν δείξετε εσείς ΕΜΠΡΑΚΤΑ αλληλεγγύη στους εργαζόμενους του ιδιωτικού τομέα, δεν βγείτε μπροστά ΕΣΕΙΣ και τα ΚΟΜΜΑΤΑ που ελέγχετε δια των λόμπι σας (ΣΥΡΙΖΑ, ΚΙΝΑΛ, ΛΑΕ και βέβαια ΚΚΕ) να στηρίξετε εκείνους που στέλνονται στα κοινωνικά τάρταρα, σφυρίζοντας αδιάφορα για να μην τυχόν αδειάσουν τα ταμεία και χάσετε κανένα προνόμιο μετά εσείς - πάντα στενοκέφαλοι που αδιαφορείτε για το πώς γεμίζουν τα ταμεία, λες και αυτά γεμίζουν μόνα τους ή επειδή εσείς βάζετε πρόστιμα και εξοντώνεται μικρομεσαίους που δεν ψήφισαν τον δικό σας - αν εσείς ΤΩΡΑ δεν προτάξετε την διεκδίκηση της - χωρίς την γραφειοκρατία σας και τις μίζες σας ενίσχυσή μας από ΕΕ, τράπεζες και κράτος, εγώ - που είμαι κακός - σας το λέω από τώρα για να μην χαλάσουμε τις καρδιές μας:\nΌταν θα σας κόβουν τους μισθούς δεν τρώω δακρυγόνα για πάρτη σας.\nΛΑΒΕΤΕ ΤΟ ΥΠΟΨΗΝ ΣΑΣ ΓΙΑΤΙ ΘΑ ΣΑΣ ΚΡΑΖΩ όταν διαμαρτύρεστε γιατί η κρίση έφτασε σε εσάς και θα με λέτε δεξιό τότε.\nΚαι όχι ότι με νοιάζει δηλαδή η γνώμη σας. Έχω καταλήξει εδώ και χρόνια ότι ΕΣΕΙΣ ΦΤΑΙΤΕ που η παράταξη έχει υποστεί δύο ΣΤΡΑΤΗΓΙΚΕΣ ΗΤΤΕΣ και ΕΠΙΚΥΡΙΑΡΧΕΙ η δεξιά ΙΔΕΟΛΟΓΙΚΑ.\nΕσείς που νομίζετε ότι η αντιμετώπιση της δεξιάς είναι .... να βρίζεις τους δεξιούς αλλά να ψάχνεις τρόπο να συναινέσεις ντε και καλά στις ΔΕΞΙΕΣ ΠΟΛΙΤΙΚΕΣ πάντα αντί να έχεις ΕΝΑΛΛΑΚΤΙΚΕΣ ΠΟΛΙΤΙΚΕΣ ΛΥΣΕΙΣ για την κοινωνία και την χώρα.\nΕΣΕΙΣ είστε - κατά την γνώμη μου - ό,τι πιο συντηρητικό υπάρχει στην κοινωνία και δυστυχώς αυτοαποκαλείστε προοδευτικοί. ΕΙΣΤΕ Η ΦΡΟΥΡΑ ΤΟΥ ΣΥΣΤΗΜΑΤΟΣ ΠΟΥ ΚΑΤΑΡΡΈΕΙ και θέλετε να πάρετε στον τάφο σας ΟΛΟΚΛΗΡΗ ΤΗΝ ΠΑΡΑΤΑΞΗ για να δικαιώσετε τις διαδρομές σας και τα συμφέροντά σας\nΣΗΜΕΡΑ ΛΟΙΠΟΝ - ΚΑΤΑΛΑΒΕΤΕ ΤΟ - ΠΡΕΠΕΙ ΝΑ ΜΑΣ ΣΥΝΔΡΑΜΕΤΕ ΕΣΕΙΣ, με τα εργασιακά προνόμια που διαθέτετε, ΝΑ ΑΓΩΝΙΣΤΕΙΤΕ και ΝΑ ΠΙΕΣΕΤΕ - ΑΚΟΜΑ ΚΑΙ ΝΑ ΑΠΕΡΓΗΣΕΤΕ - για να επιβιώσει η μ.μ. επιχείρηση, να επιβιώσει η ελληνική οικονομία.\nΠΡΕΠΕΙ ΣΗΜΕΡΑ οι ΕΜΠΟΡΙΚΟΙ ΣΥΛΛΟΓΟΙ, η ΓΣΕΕ με την συμπαράσταση της ΑΔΕΔΥ να κάνουν ΜΕΤΩΠΟ υπεράσπισης των θέσεων εργασίας του ΙΔΙΩΤΙΚΟΥ ΤΟΜΕΑ.\nΑν δεν .... μετά φωνάχτε μόνοι σας για τους δημόσιους και τους τραπεζικούς.\n(Οι συνταξιούχοι έτσι και αλλιώς .... χαμένοι είναι πρώτοι).\nΔΙΟΤΙ - ΣΑΣ ΑΡΕΣΕΙ ΔΕΝ ΣΑΣ ΑΡΕΣΕΙ (όταν δεν παίρνετε γρηγορόσημο) - Η ΖΩΗ ΚΑΙ Η ΚΟΙΝΩΝΙΑ ΒΑΣΙΖΕΤΑΙ ΣΤΟ ΔΟΥΝΑΙ ΚΑΙ ΛΑΒΕΙΝ.\nΚΑΙ Η ΠΟΛΙΤΙΚΗ - Η ΜΕΓΑΛΗ ΠΟΛΙΤΙΚΗ ΣΕ ΑΥΤΟ ΒΑΣΙΖΕΤΑΙ. Η μικροπολιτκή βασίζεται στον .... μπαμπουίνο.\nΟΙ ΠΟΛΙΤΙΚΕΣ ΣΥΜΜΑΧΙΕΣ ΣΤΟ ΔΟΥΝΑΙ ΚΑΙ ΛΑΒΕΙΝ ΔΟΜΟΥΝΤΑΙ παγκοσμίως και αυτές είναι ΜΕΓΑΛΗ ΠΟΛΙΤΙΚΗ.\nΑφήστε λοιπόν τις παπαροηθικολογίες.\nΜΙΛΑΜΕ ΓΙΑ ΔΟΥΝΑΙ ΚΑΙ ΛΑΒΕΙΝ ΑΛΛΗΛΕΓΓΥΗΣ ΛΟΙΠΟΝ για να υπάρχει ΚΟΙΝΩΝΙΚΟ ΜΕΤΩΠΟ ΑΝΤΙΣΤΑΣΗΣ. Όχι μονά - ζυγά δικά σας. Αυτό λέω εγώ ο κακός και ο τρελός.\nΚαι μάλλον - το λένε και άλλοι όμοιοί μου. Οι συνάδελφοί μου.\nΠου αν είχαν κάνει αλλιώς στις τελευταίες εκλογές ίσως δεν είχε αυτοδυναμία η ΝΔ και "μαζεύονταν" τα σκοινιά των ακραίων της.\nΤώρα αν εσείς οι μεγάλοι αριστεροί με βρίσκετε ανόητο, τρελό, όχι αρκετά αριστερό που τολμάει να αγγίξει τα όσια και τα ιερά του .... εργατικού κινήματος, στζόκο μου..\nΑΛΛΑ ΟΤΑΝ ΘΑ ΦΩΝΑΖΕΤΕ ΓΙΑ ΝΑ ΓΙΝΕΙ ΚΙΝΗΜΑ ΓΙΑ ΝΑ ΜΗΝ ΠΕΡΙΚΟΠΟΥΝ ΜΙΣΘΟΙ ΚΑΙ ΣΥΝΤΑΞΕΙΣ .... ΕΓΩ ΔΕΝ ΠΑΟΥ!\nΚΑΙ ΘΑ ΨΗΦΙΣΩ ΚΑΙ ΝΔ, με σταυρό στον ΑΔΩΝΗ για να μάθετε ΝΑ ΕΙΣΤΕ ΚΑΝΟΝΙΚΟΙ ΑΡΙΣΤΕΡΟΙ και όχι γιαλατζί.\nΚαι αριστερός που δεν είναι ΔΙΚΑΙΟΣ ΔΕΝ ΕΙΝΑΙ ΑΡΙΣΤΕΡΟΣ.\nΑΝΤΕ ΚΑΛΟ Σ-Κ.\nΥΓ: ΤΟ ΑΡΘΡΟ ΕΙΝΑΙ ΠΡΟΒΟΚΑΤΟΡΙΚΟ ΕΞ ΟΡΙΣΜΟΥ για να προσπαθήσω να αναδείξω ΤΟ ΑΔΙΕΞΟΔΟ στρατηγικής ΤΗΣ ΠΑΡΑΤΑΞΗΣ και μόνο, το τι θα κάνω όταν έρθει η ώρα, αν έρθει αυτή είναι γνωστό τοις πάσοι από τα 33 χρονάκια θητεία στο πεζοδρόμιο).\nBy ΣΤΗΝ ΠΛΑΤΕΙΑ στις Μαΐου 16, 2020 Δεν υπάρχουν σχόλια:\nΟ ΔΗΜΟΣ ΧΑΛΑΝΔΡΙΟΥ ΤΙΜΗΣΕ ΤΗΝ ΗΜΕΡΑ ΜΝΗΜΗΣ ΤΟΥ ΠΑΛΑΙΣΤΙΑΝΙΑΚΟΥ ΛΑΟΥ\nΣε μια ελάχιστη ένδειξη αλληλεγγύης προς τον παλαιστινιακό λαό ο Δήμος Χαλανδρίου ύψωσε την παλαιστινιακή σημαία στο δημαρχείο της πόλης, τιμώντας την ημέρα μνήμης της 15ης Μαΐου 1948.\nΤην ημέρα αυτή ο παλαιστινιακός λαός θυμάται και τιμά την οδυνηρή επέτειο της «Παλαιστινιακής Εξόδου» (Νάγκμπα), που είχε ως αποτέλεσμα 15.000 Παλαιστίνιοι να χάσουν τη ζωή τους, 950.000 να εκπατριστούν βίαια και 481 πόλεις και χωριά της Παλαιστίνης να καταστραφούν ολοσχερώς.\nΗ 15η Μαΐου επελέγη ως ημέρα μνήμης από τον ιστορικό ηγέτη του παλαιστινιακού λαού Γιασέρ Αραφάτ, το 1988.\nΟ Δήμος Χαλανδρίου έχει εκφράσει επανειλημμένως την αλληλεγγύη του στον παλαιστινιακό λαό και την στήριξή του στο δίκαιο αίτημά του για τερματισμό της ισραηλινής κατοχής και διεθνή αναγνώριση του κράτους της Παλαιστίνης.\nΘυμίζουμε ότι σε 10 Ιουνίου του 2015 ο Δήμος Χαλανδρίου προχώρησε στην αδελφοποίησή του με το Δήμο της Ναμπλούς, της ιστορικής αυτής πόλης στην κατεχόμενη Δυτική Όχθη.\nΣε εφαρμογή ο 6ος κύκλος του προγράμματος καταπολέμησης κουνουπιών στα ρέματα της Βόρειας Αθήνας\nΣε πλήρη εξέλιξη βρίσκεται το πρόγραμμα βιολογικών εφαρμογών της Περιφέρειας Αττικής για την καταπολέμηση των κουνουπιών σε ρέματα της Περιφερειακής Ενότητας Βορείου Τομέα Αθηνών.\nΑπό την έναρξη του προγράμματος έχουν υλοποιηθεί πέντε εφαρμογές ψεκασμών προνυμφοκτονίας, ενώ ο όγδοος κύκλος ξεκινά την προσεχή Δευτέρα 18/05/2020 σε ρέματα του Χαλανδρίου, της Αγίας Παρασκευής, του Παπάγου- Χολαργού και της Νέας Ιωνίας.\n«Για την διοίκηση της Περιφέρεια Αττικής τα ζητήματα προάσπισης της δημόσιας υγείας αποτελούν μέγιστη προτεραιότητα. Ήδη υλοποιείται από τις αρχές Μαρτίου ένα εκτεταμένο πρόγραμμα ψεκασμών, το οποίο με τις άμεσες ενέργειες του Περιφερειάρχη, Γιώργου Πατούλη ενισχύθηκε με δέκα επιπλέον εφαρμογές ψεκασμών σε κάθε Περιφερειακή Ενότητα με στόχο την αποτελεσματικότερη αντιμετώπιση του προβλήματος. Παράλληλα, η πρωτοβουλία του Περιφερειάρχη για τη δημιουργία του Παρατηρητήριου Ψεκασμών και η ανάπτυξη ειδικού προγράμματος τριετούς συνεργασίας μεταξύ της Περιφέρειας και του Μπενάκειου Φυτοπαθολογικού Ινστιτούτου, θα μας δώσει μια καλύτερη χαρτογράφηση των επιμέρους αναγκών ώστε να αποφασίζεται έγκαιρα εάν απαιτούνται και επιπλέον ενέργειες για την καταπολέμηση των κουνουπιών», δήλωσε η Αντιπεριφερειάρχης Βορείου Τομέα Αθηνών, Λουκία Κεφαλογιάννη.\nΔΕΝ ΘΑ ΥΠΕΡΑΣΠΙΣΤΩ ΑΥΤΗ ΤΗ ΦΟΡΑ ΔΗΜΟΣΙΟΥΣ ΥΠΑΛΛΗΛΟ...\nΟ ΔΗΜΟΣ ΧΑΛΑΝΔΡΙΟΥ ΤΙΜΗΣΕ ΤΗΝ ΗΜΕΡΑ ΜΝΗΜΗΣ ΤΟΥ ΠΑΛ...\nΣε εφαρμογή ο 6ος κύκλος του προγράμματος καταπολέ...\nΓΚΑΛΕΡΙ ΧΡΥΣΟΘΕΜΙΣ: ΕΠΑΝΑΛΕΙΤΟΥΡΓΙΑ ΜΕ ΤΗΝ ΣΥΝΕΧΕΙ...\nR. J DIO (19 Ιουλίου 1942 - 16 ΜΑΪΟΥ 2010)


Συνέντευξη Τύπου του Υπουργού Υγείας, κ. Άδωνι Γεωργιάδη. 22/5/14 – ΙΑΤΡΟΙ\nΣας ευχαριστώ πολύ που ήρθατε. Σας καλέσαμε σήμερα εδώ για να σας ενημερώσουμε για τρία πράγματα.\nΤο πρώτο είναι ότι ήδη από σήμερα ισχύουν στην ΗΔΙΚΑ οι νέες ασφαλιστικές τιμές. Το Υπουργείο Υγείας, προσπαθώντας να εξομαλύνει αδικίες που προέκυψαν από τον προηγούμενο τρόπο υπολογισμού των ασφαλιστικών τιμών, γιατί του είχαν δημιουργήσει για ορισμένες κατηγορίες θεραπευτικών ουσιών μεγαλύτερες του επιθυμητού συμμετοχές των ασθενών, προχώρησε σε δύο βασικές μεταβολές στον τρόπο υπολογισμού της ασφαλιστικής τιμής.\nΠρώτον, αυξήσαμε τον τρόπο που βγαίνει ο μέσος όρος της ασφαλιστικής τιμής. Από το μερίδιο που ήταν στην προηγούμενη απόφαση στο 4% της αγοράς, στο 20% της αγοράς.\nΑυτό τι σημαίνει; Ότι ο μέσος όρος βγαίνει από περισσότερα γενόσημα φάρμακα τα οποία καλύπτουν στο σύνολό τους τουλάχιστον το 20% του μεριδίου των πωλήσεων, άρα μιλάμε για γενόσημα φάρμακα τα οποία κυκλοφορούν και ο κόσμος μπορεί να τα βρει στα φαρμακεία και να τα αγοράσει και με αυτό τον τρόπο ανέβηκε η ασφαλιστική τιμή.\nΣτόχος μας, πάντα, να μπορεί ο ασθενής μας και ο ασφαλισμένος μας να βρίσκει γενόσημο φάρμακο ει δυνατόν και με μηδενική συμμετοχή πέραν της θεσμοθετημένης.\nΗ δεύτερη μεταβολή στον τρόπο υπολογισμού της ασφαλιστικής τιμής είναι ότι προσθέσαμε και την περιεκτικότητα ως προς τον υπολογισμό και με τον τρόπο αυτό έχουν διορθωθεί όλα τα προβλήματα που παρατηρήθηκαν τους προηγούμενους δύο μήνες.\nΣτόχος του Υπουργείου Υγείας είναι διπλός:\nΈνας, η ομαλή εξυπηρέτηση των ασφαλισμένων μας με φάρμακα που θα τους θεραπεύουν και αυτό σε παράλληλο σεβασμό των χρημάτων των Ελλήνων φορολογουμένων και ασφαλισμένων.\nΣτην εθνική προσπάθεια για την αύξηση του όγκου των γενοσήμων φαρμάκων πρέπει όλοι να είμαστε παρόντες και στο άμεσο μέλλον θα παρουσιάσουμε επιπλέον μέτρα και κίνητρα για την προτίμηση γενοσήμων φαρμάκων από τους ασφαλισμένους μας.\nΆρα, πάρα πολλές από τις σχετικές δημοσιεύσεις των τελευταίων ημερών που έχουν να κάνουν με την δήθεν επιθυμία να αυξήσουμε, για λόγους τρόικας, τη συμμετοχή των ασθενών είναι παντελώς ψευδείς και διορθώνονται με τη σημερινή ασφαλιστική τιμή που ισχύει ήδη στην ΗΔΙΚΑ.\nΕπίσης, σήμερα υπογράφεται -αυτή τη στιγμή είναι προς υπογραφή στην Γενική Γραμματέα και σε εμένα σε περίπου 1-2 ώρες, αλλά πάντως σήμερα θα υπογραφεί- η υλοποίηση ενός παγίου αιτήματος των φαρμακοποιών αλλά και των ασθενών όπως αυτό ετέθη και σε εμένα ήδη από τον Αύγουστο του 2013 στο σχετικό εθνικό διάλογο που είχαμε καθιερώσει.\nΣύμφωνα με αυτή την υπουργική απόφαση τα φάρμακα υψηλού κόστους, που σήμερα διατίθενται κατ’ αποκλειστικότητα μόνο από τα φαρμακεία του ΕΟΠΥΥ, με τη δημοσίευση του νέου δελτίου τιμών, γιατί πρέπει να τιμολογηθούν, θα μπορούν να πωλούνται και από τα ιδιωτικά φαρμακεία με ορισμένες συγκεκριμένες ασφαλιστικές δικλείδες όπως: μηνιαίο πλαφόν 20.000 ευρώ ανά φαρμακείο για να αποφύγουμε την περίπτωση κάποιου να το θεωρήσουν ως ευκαιρία αθέμιτου πλουτισμού.\nΑλλά και με την δυνατότητα του ΕΟΠΥΥ να διακόπτει την παροχή του στα φαρμακεία, εάν για ένα συγκεκριμένο φάρμακο παρατηρείται υπερκατανάλωση αδικαιολόγητη σε σχέση με τις πωλήσεις που είχε όταν βρισκόταν μόνο εντός των φαρμακείων του ΕΟΠΥΥ.\nΜε αυτόν τον τρόπο παύει η μία μεγάλη ταλαιπωρία των ασφαλισμένων μας, οι οποίοι για πολύ μεγάλο διάστημα μπορούσαν μόνο μέσα από φαρμακεία του ΕΟΠΥΥ και πολλές φορές με πολύωρες αναμονές να βρουν τα σχετικά φάρμακα.\nΚαι αξιοποιούμε τις νέες τεχνολογίες που μας παρέχει η ΗΔΙΚΑ για να παρακολουθούμε τη πορεία τής διαθέσεως και πωλήσεων αυτών των φαρμάκων, ώστε να αποφύγουμε φαινόμενα κατασπατάλησης δημοσίου χρήματος που έγιναν και στο παρελθόν.\nΤρίτον, στο σημερινό νέο δελτίο όπως έχει αναρτηθεί, συμπεριλαμβάνονται και 300 νέα φάρμακα. Αυτό που έχει βγει της θετικής λίστας. Το νέο κατάλογο θετικής λίστας.\nΣυμπεριλαμβάνονται και 300 νέα φάρμακα. Με τη δημοσίευση αυτή και την ένταξή τους στον θετικό κατάλογο, το Υπουργείο Υγείας ολοκληρώνει μία προσπάθεια που ξεκινήσαμε από πέρσι το καλοκαίρι, που στόχο είχε νέα εξελιγμένα φάρμακα, τα οποία αποζημιώνονται και κυκλοφορούν σε τουλάχιστον 10 χώρες της Ευρωπαϊκής Ένωσης, να είναι προσβάσιμα και από τον Έλληνα ασθενή.\nΔιότι θεωρήσαμε ότι είναι παντελώς απαράδεκτο οι δικοί μας ασθενείς και μόνον να μη μπορούν να βρουν εξελιγμένες θεραπείες που άλλοι Ευρωπαίοι πολίτες είχαν στη διάθεσή τους.\nΣτους φόβους για την εκτίναξη της φαρμακευτικής δαπάνης λόγω της εντάξεως αυτών των νέων 300 εξελιγμένων φαρμάκων, πρέπει να σας πω, ότι πρώτον, τα περισσότερα από αυτά εντάσσονται στις θεραπευτικές κατηγορίες που έχουν γενόσημα φάρμακα, άρα δεν επιβαρύνουν άμεσα το κόστος του ΕΟΠΥΥ, και δεύτερον, το claw back θα εφαρμοστεί φέτος ανά κατηγορία φαρμάκων, on patent, off patent και γενόσημα, έτσι ώστε να ξέρει ο κάθε πάροχος ότι αν προκαλέσει τεχνητή αύξηση δαπάνης, απλώς θα πληρώσει ο ίδιος μεγαλύτερο clawback.\nΠιστεύω ότι με αυτές τις 3 κινήσεις. Δηλαδή, με το νέο τρόπο υπολογισμού των ασφαλιστικών τιμών που προσφέρει υψηλότερες ασφαλιστικές τιμές στον ασφαλισμένο όταν επιλέγει γενόσημα φάρμακα.\nΔεύτερον, με την διάθεση των φαρμάκων υψηλού κόστους και μέσω των ιδιωτικών φαρμακείων με τους όρους και τις προϋποθέσεις που ακροθιγώς ανέλυσα προηγουμένως.\nΚαι τρίτον, με την ένταξη στη θετική λίστα όλων των εκκρεμουσών αιτήσεων εξελιγμένων νέων φαρμάκων, καινοτόμων φαρμάκων, ναι, το Υπουργείο Υγείας δείχνει έμπρακτα ότι υπηρετεί τόσο την αρχή του σεβασμού των χρημάτων των Ελλήνων φορολογουμένων, αλλά πρωτίστως τη παροχή υπηρεσιών υγείας για τη προστασία των ασφαλισμένων του ΕΟΠΥΥ και γενικά των Ελλήνων πολιτών, ακόμα και υπό τις εξαιρετικά δύσκολες παρούσες οικονομικές συνθήκες.\nΕίμαι στη διάθεσή σας για κάθε ερώτηση. Ο προηγούμενος τρόπος υπολογισμού της ασφαλιστικής τιμής σε κάθε θεραπευτική κατηγορία, υπολόγιζε μία περιεκτικότητα. Τη χαμηλότερη.\nΤώρα προσετέθη στον υπολογισμό και η διαφορά σε μιλιγκράμ. Πώς να το πω, ανά συσκευασία και ανά κιτ και αυτό ανεβάζει έτι περαιτέρω την ασφαλιστική τιμή.\nΌταν επιλέγεις ένα φάρμακο του οποίου η περιεκτικότητα είναι, δεν λέω ονόματα φαρμάκων εγώ ποτέ, 20 μιλιγκράμ και 40 μιλιγκράμ, ακολουθεί η ασφαλιστική αποζημίωση την άνοδο της περιεκτικότητας.\nΜε τον προηγούμενο υπολογισμό δεν ακολουθούσε. Παραδείγματος χάρη, οι στατίνες. Όλες αυτές οι αποφάσεις ελήφθησαν αφού παρατηρήσαμε τους προηγούμενους δύο μήνες ποια είναι τα πρακτικά προβλήματα που παρατηρήθηκαν σε συγκεκριμένες θεραπευτικές κατηγορίες.\nΚαι ο σημερινός νέος τρόπος υπολογισμού έρχεται να θεραπεύσει υπαρκτά προβλήματα που παρατηρήθηκαν και τα οποία δεν ήταν στη δική μας πολιτική βούληση να υπάρχουν αλλά προέκυψαν από τη λειτουργία του συστήματος.\nΥπουργέ, τώρα που επιστρέφουν τα φάρμακα υψηλού κόστους στα φαρμακεία θα αλλάξει και το κέρδος, ο υπολογισμός σε ό,τι αφορά το κέρδος των φαρμακοποιών; Ή θα παραμείνει ως έχει;\nΠολύ σωστή ερώτηση. Υπάρχει στην υπουργική απόφαση κλιμακωτός υπολογισμός του κέρδους στα φάρμακα αυτά όπου μεταβάλει το συνολικό ποσοστό κέρδους των φαρμακοποιών και κατεβάζει το συνολικό ποσοστό κέρδους τους περίπου κατά 1,5 μονάδα.\nΣτο σύνολο, στον υπολογισμό του ποσοστού κέρδους μεσοσταθμικά από 0 έως 100, δεν υπάρχει καμία μεταβολή. Από 100 έως 200 πέφτει λίγο. Από 200 έως 300 πέφτει περισσότερο. Από 500 έως 1000 πέφτει έτι περαιτέρω. Καταλάβατε; Υπάρχει κλιμακωτό κέρδος αναλόγως της αυξήσεως της τιμής του φαρμάκου.\nΔηλαδή δεν ισχύει πλέον αυτό το ότι πάνω από 200 ευρώ είναι 20 ευρώ το…\nΌχι. Υπάρχει ποσοστό κέρδους κλιμακωτό το οποίο αναφέρεται στην υπουργική απόφαση. Θα δείτε την κλίμακα ανά κατηγορία. Στο τέλος φτάνει, το 4000 και, αν θυμάμαι καλά, έχει 1,75.\nΚύριε Υπουργέ, μου δίνετε την αίσθηση ότι αυτά τα μέτρα είναι προεκλογικού χαρακτήρα και απλώς διαγωνίζεστε το ΣΥΡΙΖΑ ποιος θα προλάβει τη φαρμακοβιομηχανία.\nΕκείνο που θέλω να ρωτήσω εγώ, αν έχετε αντίρρηση, είναι πόσο έχει φτάσει η μεσοσταθμική δαπάνη, η μεσοσταθμική συμμετοχή του ασθενούς με βάση τα ισχύοντα μέχρι τώρα το 2014.\nΚαι δεύτερον, τι θα γίνει με τους ανασφάλιστους. Υπάρχουν άνθρωποι οι οποίοι δεν έχουν σύνταξη και δεν έχουν ασφάλιση. Έχω εδώ ένα γράμμα ενός 69 χρόνων από τον ΟΑΕΕ ο οποίος δεν παίρνει φάρμακα και τρέχει από κοινωνικό ιατρείο σε κοινωνικό ιατρείο.\nΩραία. Λοιπόν, θα απαντήσω πρώτα στο πρώτο. Όπως ξέρετε με επώνυμο άρθρο στην ιστοσελίδα του κ. Δημητρίου Γιαννακόπουλου, ο ίδιος δηλώνει ότι ο χώρος της φαρμακοβιομηχανίας, ψηφίζει ΣΥΡΙΖΑ.\nΆρα δεν μπορούμε να προλάβουμε τη φαρμακοβιομηχανία που στο πρόσωπο του ιδιοκτήτη της ΒΙΑΝΕΞ ψηφίζει Αλέξη Τσίπρα. Είμεθα πολύ καθυστερημένοι ως προς αυτό, πρόλαβε ο ΣΥΡΙΖΑ τους φαρμακοβιομηχάνους.\nΔεύτερον, η Κυβέρνηση θα παρουσιάσει άμεσα και πιστεύω στο υψηλότατο επίπεδο το τελικό μας σχέδιο ώστε το αργότερο μέχρι το τέλος Ιουνίου να παρέχουμε και τη φαρμακευτική δαπάνη ως κάλυψη σε όλους τους ανασφαλίστους της χώρας κατά τους ίδιους ακριβώς όρους και προϋποθέσεις που αυτή παρέχεται στους ασφαλισμένους.\nΤο Υπουργείο Υγείας έχει εκπονήσει σε συνεργασία με τον ΕΟΠΥΥ και το Υπουργείο Οικονομικών σχετική πρόταση και νομίζω ότι θα υπάρξουν οι σχετικές ανακοινώσεις πολύ σύντομα. Πάντως το χρονικό όριο δεν αλλάζει. Μέχρι το τέλος Ιουνίου η χώρα θα έχει αναλάβει μια αυτονόητη υποχρέωση να αντιμετωπίσει ισοτίμως και ως προς τη φαρμακευτική δαπάνη και τους ανασφάλιστους.\nΝα πω εδώ ότι ήδη η δημιουργία του ΠΕΔΥ παρά τον αρχικό χλευασμό ορισμένων, χαίρομαι όταν βλέπω τώρα στους τηλεοπτικούς δέκτες διαφημίσεις των εταιριών με τα τηλέφωνα όπου όλα έχουν συμπεριλάβει τη φράση ότι ισχύει και για τους ανασφάλιστους.\nΠράγματι, η παροχή πρωτοβάθμιας φροντίδας υγείας μέσω του πρωτοβάθμιου εθνικού δικτύου υγείας συμπεριλαμβάνει και τους ανασφάλιστους και, όπως σας είπα, μέχρι το τέλος Ιουνίου το αργότερο, θα έχουμε δώσει πρόσβαση και στην φαρμακευτική τους δαπάνη με τους ίδιους όρους και προϋποθέσεις. Λεπτομέρειες θα ανακοινωθούν συν τω χρόνω από τους πλέον από εμένα αρμόδιους.\nΗ μεσοσταθμική συμμετοχή δεν αυξάνεται. Είναι θεσμοθετημένη ήδη από το Νοέμβριο του 2012 και δεν αλλάζει. Αυτό που αλλάζει είναι ο τρόπος που πρέπει να αντιμετωπίζουμε τη σχέση μας με το φάρμακο.\nΚαι θα δώσω ένα παράδειγμα. Μόλις πριν από λίγη ώρα ενημερώθηκα από τον ΙΦΕΤ για τα αποτελέσματα του προγράμματος που εκπονεί για τη συλλογή φαρμάκων που έχουν λήξει μέσα από τα φαρμακεία.\nΌπως ξέρετε, από το Μάρτιο του 2012 ο ΙΦΕΤ έχει κάνει ένα σχέδιο με μηδενικό κόστος, απλώς δίνοντας σε πολλά φαρμακεία ειδικούς κάδους μέσα στους οποίους οι ασθενείς πετούν τα ληγμένα φάρμακα και συλλέγει αυτά τα ληγμένα φάρμακα ώστε να μην καταλήξουν στα σκουπίδια, στον υδροφόρο ορίζοντα και προκαλέσουν μόνιμη βλάβη στο περιβάλλον.\nΑπό το Μάρτιο του 2012 μέχρι σήμερα, με μηδενική διαφήμιση -δεν έχει γίνει διαφήμιση για αυτό το πράγμα, καθόλου, απλώς σε όλα τα φαρμακεία που μπαίνουν υπάρχει και ένας κάδος και αν τον δει ο κάποιος και του πει ο φαρμακοποιός πηγαίνει και πετάει τα φάρμακα- έχουμε συλλέξει 200 τόνους φάρμακα.\nΕάν σε αυτό συνυπολογίσετε όλους αυτούς τους τόνους που ακούτε ότι μαζεύουν τα διάφορα κοινωνικά ιατρεία και οι τηλεοπτικοί σταθμοί, αυτό σας δίνει μία τάξη μεγέθους της υπερφαρμακίας που είχαμε στην Ελλάδα όλα αυτά τα χρόνια.\nΚαι αυτοί οι τόνοι των φαρμάκων που συλλέγονται είτε από τα τηλεοπτικά δίκτυα είτε από τον ΙΦΕΤ είτε από τα μητροπολιτικά κοινωνικά ιατρεία οποιωνδήποτε άλλων, είναι φάρμακα που έχει πληρώσει το ασφαλιστικό μας σύστημα, δηλαδή όλοι εμείς. Και είναι φάρμακα που έχει πληρώσει το ασφαλιστικό μας σύστημα, έχουν κερδίσει όλοι οι εμπλεκόμενοι ενώ τελικά δεν τα χρειαζόμασταν, όπως αποδεικνύεται έτσι όπως πετιούνται.\nΠόσα είναι τα ΜΥΣΥΦΑ;\nΤα ΜΥΣΥΦΑ είναι ελάχιστο κλάσμα από αυτά τα 200. Ελάχιστο κλάσμα, το έχουμε υπολογίσει, ελάχιστο κλάσμα.\nΚαι κάποια στιγμή θα πρέπει να αντιμετωπίσουμε μία πραγματικότητα: όταν πληρώνει ο ΕΟΠΥΥ κάτι, εμείς το πληρώνουμε. Δεν είναι άλλη η τσέπη του ΕΟΠΥΥ από την δική μας. Οι δικές σας ασφαλιστικές εισφορές είναι και εμείς πρέπει να βρούμε τον τρόπο τις δικές σας ασφαλιστικές εισφορές να τις σεβόμαστε.\nΣτόχος όλου του αρχιτεκτονήματος της ασφαλιστικής τιμής που σας παρουσιάσαμε εδώ είναι ένας, η μεταβολή της καταναλώσεως του όγκου γενοσήμων φαρμάκων στην Ελλάδα.\nΕίμαστε σε απαράδεκτα χαμηλό επίπεδο. Είμαστε στο χαμηλότερο επίπεδο σε ολόκληρη την Ευρωπαϊκή Ένωση και παραμένουμε, δυστυχώς, σε αυτό παρά τι προσπάθειες. Μετά βίας προσεγγίζουμε το 20% όταν ο ευρωπαϊκός μέσος όρος είναι σήμερα 60%. 83% είναι στην Μ. Βρετανία.\nΚύριε Υπουργέ, αυτό που περιγράψατε δεν αναιρεί το γεγονός ότι όταν ο άρρωστος πάει, το μάρμαρο πληρώνει…\nΜη λέμε τα ίδια. Με τα φάρμακα που δίνουμε –επαναλαμβάνω- και ειδικά με τη σημερινή τιμή, όπως ισχύει από σήμερα το δελτίο τιμών αποζημίωσης, ασθενής που θέλει να βρει ανά θεραπευτική κατηγορία φάρμακο και να μην πληρώσει τίποτα πέραν της θεσμοθετημένης συμμετοχής -και αν πάει και παρακάτω τη μισή- θα έχει σε όλες τις θεραπευτικές κατηγορίες.\nΕπαναλαμβάνω, όλο αυτό που συζητάμε αφορά μόνο εκείνα τα clusters, εκείνες τις θεραπευτικές ουσίες που έχουν γενόσημα φάρμακα. Γιατί στα πρωτότυπα ούτως ή άλλως η συμμετοχή είναι θεσμοθετημένη και δεν αλλάζει.\nΈτσι και αλλιώς ήθελα να κάνω μία διευκρίνιση και έχει σχέση με αυτό και -διορθώστε με αν κάνω λάθος, μπορεί να κάνω λάθος, να μην έχω κρατήσει καλή σημείωση. Είπατε ότι στο σημερινό νέο δελτίο τιμών συμπεριλαμβάνονται 300 νέα καινοτόμα. Πρωτότυπα καινοτόμα.\nΑυτά είναι on patent.\nΤα οποία εντάσσονται σε θεραπευτικές κατηγορίες φαρμάκων που έχουν γενόσημα;\nΑκούστε, ορισμένα είναι on patent δηλαδή είναι μόνα τους. Ορισμένα δεν είναι μόνα τους.\nΕίναι καινοτόμα ή δεν είναι; Για αυτό. Πρώτον. Δεύτερον, εκεί δεν θα υπάρχει συμμετοχή αυξημένη σύμφωνα με το πιο φθηνό γενόσημο και τα λοιπά;\nΔύο πράγματα είναι. Είναι κατηγορίες φαρμάκων που είναι το brand τους, δηλαδή η πατέντα τους στη δραστική ουσία, αυτά είναι καινοτόμα. Αυτά είναι μόνα τους και είναι μόνα τους. Και είναι άλλες κατηγορίες καινοτόμων φαρμάκων που η πατέντα τους δεν είναι στη δραστική ουσία. Είναι στον τρόπο της δράσης, είναι στη συσκευασία. Αυτά μπαίνουν σε κατηγορίες γενοσήμων, αλλά παραμένουν καινοτόμα. Είναι δύο πράγματα δηλαδή τα καινοτόμα φάρμακα. Υπολογίσαμε λοιπόν ότι ..\nΤα πραγματικά καινοτόμα πόσα είναι;\nΟι καινούριες δραστικές ουσίες;\nΣτο σύνολο δεν μπορώ ακριβώς να σας πω τώρα. Δεν θα είναι πάντως πάνω από 30 ή 40 οι δραστικές ουσίες. Είναι το σύνολο των αιτήσεων που δεχθήκαμε και στις οποίες ισχύει ο κανόνας που σας είπα προηγουμένως, ότι δηλαδή ισχύουν τουλάχιστον σε 10 χώρες της Ευρωπαϊκής Ένωσης.\nΕπειδή μιλάμε για λίστα, αυτά είναι αυτά που τιμολογήθηκαν το Φεβρουάριο; Για αυτά μιλάμε.\nΑυτά που τιμολογήθηκαν το Φεβρουάριο, φυσικά.\nΠριν από ένα μήνα περίπου είχατε πει ότι σε 3 εβδομάδες θα ξέραμε πόσους ανασφάλιστους έχουμε σε αυτή τη χώρα.\nΈχει προχωρήσει κάτι; Ξέρουμε;\nΑυτό είναι το πρόγραμμα ΑΤΛΑΣ. Η επίσημη ανακοίνωση του οποίου, είναι το Υπουργείο Εργασίας βέβαια αρμόδιο, απ’ ότι γνωρίζω θα γίνει στη 1η Ιουνίου. Μπορώ να σας πω, ότι σύμφωνα με το πρόγραμμα αυτό,οι ανασφάλιστοι στη χώρα μας είναι κάτω από τα 2 εκατομμύρια. Δεν θέλω να πω το τελικό νούμερο εγώ, γιατί θα το ανακοινώσει ο Υπουργός Εργασίας με τα επίσημα στοιχεία. Αλλά, πάντως είναι λίγο κάτω από τα 2 εκατομμύρια. Είναι λιγότεροι δηλαδή από όσοι πιστεύαμε στην αρχή. Γιατί στην αρχή μέσω του προγράμματος της ΗΔΙΚΑ φαινόταν ότι οι ανασφάλιστοι ήταν περίπου 2.5 εκατομμύρια Τελικώς όμως είναι λιγότεροι.\nΠάλι να συμπληρώσω το προηγούμενο θέμα για τη συμμετοχή των ασθενών. Χθες το Μητροπολιτικό Κοινωνικό Ιατρείο με το οποίο συχνά πυκνά βρίσκεστε σε μεγάλη κόντρα, ανέφερε δύο συγκεκριμένα παραδείγματα για φάρμακα τα οποία λαμβάνουν καρκινοπαθείς και στα οποία υπάρχουν κρυφές χρεώσεις. Με αποτέλεσμα στο τέλος της θεραπείας των ασθενών να φαίνεται ότι οι ασθενείς πρέπει να πληρώσουν για τη μία περίπτωση για θεραπεία δύο ετών, γύρω στα 200 ευρώ από τη τσέπη τους.\nΓια τη μία από τις 3 δραστικές ουσίες που αναφέρει το Μητροπολιτικό Κοινωνικό Ιατρείο, επειδή η σχετική Υπουργική μου απόφαση για το νέο τρόπο υπολογισμού -και απαντώ και στο θέμα του προεκλογικού- έχει εκδοθεί περίπου 25 μέρες πριν.\nΑπλώς τώρα ήταν η πρακτική εφαρμογή και δημοσίευση σε ΦΕΚ του νέο δελτίου, του νέου τρόπου. Οι αρχές του νέου τρόπου τον Απρίλιο υπεγράφησαν. Δεν είναι τωρινές, λόγω εκλογών εννοώ.\nΑπλώς το διάστημα του χρόνου που μεσολάβησε από την Υπουργική απόφαση στην ισχύ του στην ΗΔΙΚΑ, είναι το διάστημα που χρειάστηκε ο ΕΟΠΥΥ και η ΗΔΙΚΑ να υπολογίζουν βάσει του νέου τρόπου τις νέες ασφαλιστικές τιμές και να πουν «αυτά πάνε στο σύστημα».\nΉδη αυτό το συγκεκριμένο που είπατε για τα 200, μηδενίζεται. Το Μητροπολιτικό Κοινωνικό Ιατρείο, το έχω πει πολλές φορές και δυστυχώς θα το επαναλάβω, θα μπορούσε να επιλέξει την οδό της συνεργασίας με το Υπουργείο Υγείας, όπως κάνουν πολλοί άλλοι φορείς.\nΤο Υπουργείο Υγείας έχει αποδείξει ότι είμαστε εξαιρετικά ευέλικτοι και να βρίσκουμε λύσεις εκεί που υπάρχουν προβλήματα και αν έχουμε κάνει λάθη -για το οποίο εγώ προσωπικά καθόλου δεν διεκδικώ το αλάθητο και είναι πράγματι λάθη- να τα διορθώσουμε και μάλιστα όσο πιο γρήγορα γίνεται.\nΔυστυχώς το Μητροπολιτικό Κοινωνικό Ιατρείο δεν έχει ακολουθήσει αυτήν την οδό κατά τη γνώμη μου και οφείλω να το πω, για καθαρά πολιτικούς λόγους.\nΕάν περίμεναν την ανακοίνωσή τους 24 ώρες, θα είχαν δει το νέο δελτίο τιμών και την επίσημη διάψευσή τους.\nΚύριε Υπουργέ, να ζητήσω μία διευκρίνιση σε σχέση με το ποσοστό..\nΤις νέες ασφαλιστικές τιμές εννοώ. Όχι το νέο δελτίο τιμών. Τις νέες ασφαλιστικές. Να τα βάλουμε σωστά.\nΝα ζητήσω μία διευκρίνιση σε σχέση με τη διακύμανση του ποσοστού κέρδους των φαρμακοποιών στα ακριβά αυτά φάρμακα και δεύτερον, εάν έχουν τελειώσει οι συνάδελφοι, θα ήθελα να μας σχολιάσετε και λίγο την πολιτική επικαιρότητα. Δηλαδή τι συμβαίνει με τις δημοσκοπήσεις και ποια είναι τελικά η δική σας εκτίμηση γιατί είμαστε ώρες πια πριν την εκλογική αναμέτρηση.\nΩς προς το ποσοστό κέρδους θα το δείτε στην υπουργική απόφαση που θα κυκλοφορήσει σας λέω σήμερα. Δεν θυμάμαι τώρα, η διαβάθμιση είναι μεγάλη. Δεν έχω αντίρρηση να σας την πω και τώρα, εντάξει θα σας τη φέρουμε τώρα να σας τη δώσουμε. Δεν έχει υπογραφεί ακόμα αλλά θα σας τη δώσουμε και αυτή θα είναι.\nΟ στόχος, όταν είπα ότι πέφτει το περιθώριο κέρδους των φαρμακοποιών, εννοώ μεσοσταθμικά. Είναι δηλαδή ένα επιπλέον μέτρο που μας βοηθά στο γνωστό μνημονιακό μας στόχος της μειώσεως του κέρδους των φαρμακοποιών.\nΗ συγκεκριμένη κλιμάκωση και η συγκεκριμένη απόφαση αποτελεί το προϊόν διαλόγου με τον Πανελλήνιο Φαρμακευτικό Σύλλογο από πέρυσι τον Αύγουστο. Όχι τώρα, από πέρυσι τον Αύγουστο.\nΑπλώς χρειαστήκαμε ένα διάστημα πρώτον για να βρούμε τον τρόπο να κατευνάσουμε και τις ανησυχίες των εταιριών για τις παράλληλες εξαγωγές που γινόντουσαν κατά το παρελθόν, και δεύτερον για να μπορεί η ΗΔΙΚΑ να υποστηρίξει τεχνικά την παρακολούθηση της πωλήσεως αυτών των φαρμάκων ώστε να μην επιτρέψουμε η αύξηση των σημείων πωλήσεως να οδηγεί σε αύξηση της κατανάλωσής τους τεχνητά, μόνο και μόνο για να κερδίζουν κάποιοι περισσότερα λεφτά.\nΘέλαμε, λοιπόν, να είμαστε σίγουροι ότι ναι μεν θα πάμε να ικανοποιήσουμε τον ασθενή μας ο οποίος εταλαιπωρείτο, χωρίς αυτό να οδηγήσει σε εκτίναξη της δαπάνης όπου θα οδηγούσε τον ασθενή μας, τον ασφαλισμένο μας, το φορολογούμενό μας στο να χάσουν τα χρήματά τους.\nΣήμερα είμαστε τεχνικώς έτοιμοι και αυτό εκδίδεται τώρα.\nΊσως να μην κατάλαβα κάτι εγώ και θέλω μια διευκρίνιση. Οι ασφαλιστικές τιμές έχουν ανέβει σε όλες τις κατηγορίες φαρμάκων;\nΈχουν ανέβει σε όλες τις κατηγορίες φαρμάκων εφόσον ο τρόπος υπολογισμού είναι διευρυμένος. Η ασφαλιστική τιμή είναι ένας μαθηματικός τύπος. Εφόσον προσθέσαμε περισσότερα φάρμακα στο μαθηματικό τύπο, ανεβαίνει η ασφαλιστική τιμή.\nΑυτό σημαίνει δηλαδή ότι ένας ασφαλισμένος ο οποίος επιλέγοντας φάρμακα με τα οποία είχε σταθεροποιηθεί η κατάσταση της υγείας του όπως ο σακχαρώδης διαβήτης ή η υπέρταση ο οποίος κατέβαλε ένα ποσό της τάξης των 30 ευρώ το μήνα επιπλέον από τότε που καθορίστηκε η αποζημίωση με βάση την ασφαλιστική τιμή, τώρα να υποθέσει ότι θα πληρώνει λιγότερα 2, 3, 5, 10 ευρώ, ανάλογα με την ασφαλιστική τιμή;\nΘα πληρώνει λιγότερα από πριν, σαφώς λιγότερα, πάντα αυτό συναρτάται από ποια φάρμακα επιλέγει να πάρει. Εάν η γενική αρχή που λέτε είναι ότι πρέπει να αποζημιώνουμε πάντα τα ίδια φάρμακα που έχει σημειώσει κάποιος να παίρνει προφανώς δεν θα αλλάξουμε ποτέ τα φάρμακα που πληρώνουμε, άρα θα περάσουμε στα γενόσημα και όλα αυτά που συζητάμε. Για να φτάσουμε σε αυτό που λέμε που έχουν φτάσει οι άλλοι, θα πρέπει να ακολουθήσουμε αντίστροφη λογική, δεν έχει νόημα να το κάνεις αλλιώς.\nΕπαναλαμβάνω, το δικό μας μοντέλο και το προηγούμενο που είχαμε καθιερώσει και το τωρινό έτι περαιτέρω είναι το πιο επιεικές στην Ευρώπη. Στην Ευρώπη ο γενικός κανόνας είναι αποζημιώνεται το φτηνότερο γενόσημο και τίποτε άλλο, τελεία.\nΤο πρόβλημα ποιο είναι στην Ελλάδα. Ότι είναι πάρα πολύ δύσκολο να περάσεις αυτόματα από μια εποχή που τα ασφαλιστικά ταμεία πλήρωναν σχεδόν τα πάντα σε μια εποχή που θα πληρώνουν μόνο το φτηνότερο γενόσημο. Γιατί σε αυτή την περίπτωση πράγματι επειδή αυτό το φτηνότερο γενόσημο μπορεί να είναι ένα γενόσημο που δεν το βρίσκει κάποιος εύκολα, επειδή κάποιος θα το θεωρήσει αμφιβόλου ποιότητας γιατί μπορεί να είναι μιας εταιρίας όχι ιδιαίτερα γνωστής ή οτιδήποτε άλλο, η εφαρμογή αυτού του κανόνα θα έριχνε πάρα πολύ χαμηλά την ασφαλιστική τιμή.\nΕμείς στην προηγούμενη τιμή, για να απαντήσουμε σε αυτό, βάλαμε το όριο του 4%. Άρα κρατήσαμε αρκετά πιο πάνω την ασφαλιστική τιμή από ότι θα έπρεπε να είχαμε κάνει αν ακολουθούσαμε το ευρωπαϊκό μοντέλο.\nΣήμερα το πάμε ακόμα πιο πάνω για να δώσουμε κίνητρα στον κόσμο περισσότερα να στραφεί προς τα γενόσημα. Καταλάβατε; Του δίνουμε δηλαδή περισσότερες επιλογές χωρίς να πληρώνει παραπάνω. Δεν του δίνουμε λιγότερες επιλογές, του δίνουμε περισσότερες επιλογές. Του λέμε διάλεξε χωρίς να πληρώσεις παραπάνω από πολύ περισσότερα φάρμακα. Πάντα στα γενόσημα μιλάμε. Στα πρωτότυπα είναι οι καθιερωμένες συμμετοχές, το 0%, 10% και 25%, δεν αλλάζει αυτό. Ό,τι ίσχυε σας λέω.\nΝα ρωτήσω, κύριε Υπουργέ, από την ημέρα που λειτούργησε το ΠΕΔΥ και μετά είχατε πει ότι σε ένα μήνα περίπου θα είχατε πάρει 900 επικουρικούς γιατρούς. Έχουμε τέλη Μαΐου προς τον Ιούνιο, τι γίνεται;\nΣωστό. Ξέρετε, η προκήρυξη έχει γίνει, των 900. Καθυστέρησε να ξεκινήσει όχι τη ευθύνη δική μας, η γραφειοκρατία, δυστυχώς, είναι πολύ πιο δύσκολη από ό,τι τα υπολογίζαμε.\nΑσφαλώς η προθεσμία των 30 ημερών από την ώρα της προκήρυξης τελειώνει στο τέλος αυτού του μήνα, άρα τον Ιούνιο θα έχουμε πάρει αυτούς τους επικουρικούς τους οποίους χρειαζόμαστε.\nΠρέπει όμως να σας πω ότι το ΠΕΔΥ, μάλλον το πρωτοβάθμιο σύστημα στο σύνολό του, λειτουργεί παρά τα άρθρα σε διάφορες εφημερίδες για το χάος που δημιούργησε το ΠΕΔΥ και λοιπά, μια χαρά.\nΠρώτα από όλα θέλω να υπενθυμίσω ότι ήδη έχει ξεκινήσει ο ΕΟΠΥΥ και κάνει συμβάσεις σε όλους τους γιατρούς που δεν ακολούθησαν στο ΠΕΔΥ. Αυτή τη στιγμή δεν μπορώ να σας πω το τελικό νούμερο, δεν το έχω, αύριο θα πάρω το τελικό νούμερο. Πιθανολογούμε όμως ότι από τους 2.500 που έφυγαν, τα 3/4 και περισσότεροι θα κάνουν σύμβαση.\nΚαι με το σύστημα που καθιερώσαμε να παρακολουθούμε τις επισκέψεις του κάθε γιατρού και να τις αναρτούμε στο διαδίκτυο, έχουμε ξεπεράσει και το φαινόμενο του να λένε ότι το πρώτο 3ήμερο ή 5ήμερο ότι κάλυψαν τις 200.\nΓιατί όταν κάποιος πάει να καλύψει αμέσως τις 200, αυτομάτως ο ΕΟΠΥΥ τον καλεί για έλεγχο. Ποιους είδες; Δείξε μας τα ΑΜΚΑ τους και πόσους είδες. Άρα δεν είναι τόσο απλό αυτό.\nΤο σύστημα, λοιπόν, λειτουργεί. Επειδή λειτουργεί για αυτό έχουν πέσει και οι σχετικές αντιδράσεις. Αλλά κάποτε στη χώρα πρέπει να συνεννοηθούμε.\nΦέρνω ένα παράδειγμα. Διαβάζω τίτλο γνωστής εγκρίτου, μη εξαιρετέας συναδέλφου, που δεν την βλέπω αυτή τη στιγμή εδώ, «γύρισαν την πλάτη οι γιατροί στον Άδωνι. Γύρισαν την πλάτη οι ασφαλισμένοι στο ΠΕΔΥ του Άδωνι». Και πήρε ποια στοιχεία; Του 2012 ότι μειώθηκε η προσέλευση ασθενών στα Πολυϊατρεία του ΕΟΠΥΥ. Δηλαδή ένα χρόνο πριν το ΠΕΔΥ, επειδή οι ασθενείς αντί να πηγαίνουν πήγαιναν στους συμβεβλημένους, γύρισαν την πλάτη στο ΠΕΔΥ. Άρες μάρες κουκουνάρες.\nΔεν είναι όμως εδώ.\nΔεν πειράζει. Έχει γράψει τα ίδια μία κυρία που είναι εδώ και θα απευθυνθώ τώρα. Δεν έχει νόημα να γράφετε ότι λείπουν γιατροί διότι δεν λείπουν, εφόσον συμπληρώνονται από τους συμβεβλημένους. Το σύστημα λειτουργεί.\nΦυσικά και άλλαξε. Το σύστημα λειτουργεί. Σήμερα που μιλάμε σε πανελλαδικό επίπεδο το ΠΕΔΥ βλέπει τον ίδιο αριθμό περιστατικών που έβλεπε τον Οκτώβριο πριν την απεργία, με τους μισούς γιατρούς. Πώς το εξηγείτε;\nΓιατί αυτό νομίζετε εσείς ότι συμβαίνει. Αφήστε τι λένε οι γιατροί. Αν υπήρχαν φοβερά κενά και διαμαρτυρίες, ο πρώτος που θα το άκουγε θα ήταν ο Υπουργός. Καταλάβατε; Επειδή εδώ στον Υπουργό δεν το ακούμε – μπορείτε να πάτε πάνω στο τηλεφωνικό κέντρο να δείτε- θα σας πω κάτι άλλο: πώς δεν ακούμε αυτά τα φοβερά κενά εμείς εδώ στο γραφείο μας και τα ακούτε εσείς; Αφήστε λοιπόν.\nΜα τα λένε οι ίδιοι οι άνθρωποι, κύριε Υπουργέ. Εσείς λέτε συνέχεια ότι ζείτε στον πραγματικό κόσμο…\nΑφήστε. Εγώ γύρισα όλη την επαρχία με τον κ. Κατσανιώτη, τον υποψήφιό μας που κατάφερε να περάσει στο Β’ γύρο. Xωριό- χωριό και άκουσα το τι μου έλεγαν. Στην Ηλεία, στην Αχαΐα και στην Αιτωλοακαρνανία, πήγα σε 100 χωριά.\nΛοιπόν, αν η Ελλάδα είναι όπως την παρουσιάζετε, δεν θα μπορούσαμε να μπούμε ούτε σε καφενείο. Εγώ, να ξέρετε, δεν είμαι σιωπηλός Υπουργός. Εσείς μπορεί να θέλετε να γράφετε και να μένετε εκτός κριτικής. Όχι, δεν είναι έτσι. Εσείς θα κρίνετε εμάς και εμείς θα κρίνουμε εσάς. Έτσι δουλεύει το σύστημα.\nΟ Υπουργός δεν κρίνει τους δημοσιογράφους. Πρώτη φορά συμβαίνει αυτό.\nΚάνετε λάθος. Ο Υπουργός κρίνει και δημοσιογράφους. Σιγά, γιατί να μη τους κρίνει; Τι είναι δημοσιογράφοι; Εκτός κριτικής; Που το ακούσατε αυτό; Ας πάμε στο Βατικανό τότε να σας αγιάζουμε.\nΘέλω να επιμείνω λίγο στο θέμα του ποσοστού κέρδους.\nΈνα λεπτό. Η υποχρέωση της χώρας για μείωση του μεσοσταθμικού κέρδους των φαρμακοποιών στο 15%, είναι γνωστή. Συμπεριλαμβάνεται στο μνημόνιο. Έχει μπει στο μνημόνιο πολύ πριν έρθω εγώ εδώ και έχουμε αναβάλει τη σχετική συζήτηση για τον Ιούνιο του 2014.\nΤο σημερινό μεσοσταθμικό κέρδος των φαρμακοποιών, είναι γύρω στο 19%. Άρα, η τρόικα αυτό που ζητάει, είναι μία μείωση αυτή του μεσοσταθμικού κέρδους κατά 4 ποσοστιαίες μονάδες.\nΗ ένταξη των φαρμάκων υψηλού κόστους που πριν δεν υπήρχαν στον υπολογισμό αυτού του ποσοστού κέρδους, βοηθά την επίτευξη του μνημονιακού στόχου, γιατί μειώνει αυτό το μεσοσταθμικό κέρδος περίπου κατά 1 έως 1,5 μονάδα.\nΆρα, καλύπτει ένα μέρος αυτής της διαφοράς. Καταλάβατε;\nΉθελα να ρωτήσω για την συμμετοχή των ασθενών στα φάρμακα. Πριν αρχίσουν όλα τα μέτρα, αυτό το 0,10 και 25%, έβγαζε μια μεσοσταθμική συμμετοχή των ασθενών 15%.\nΠριν από κάνα χρόνο περίπου, το νούμερο αυτό έγινε 25% – 26%. Αν υπάρχει ένα νούμερο αυτήν την ώρα, του μέχρι σήμερα πόσο είμαστε, και με την αλλαγή των ασφαλιστικών τιμών, ποια είναι η πρόβλεψη του Υπουργείου για την ίδια συμμετοχή των ασθενών.\nΑριθμητικά πλέον. Δηλαδή για να είμαστε σαφείς.\nΗ πρόβλεψη για τη μεσοσταθμική συμμετοχή των ασθενών στα φάρμακα, δεν μπορεί να γίνει με τον τρόπο που το λέτε, γιατί συνδέεται με τη συνήθειά τους να αγοράζουν φάρμακα. Εάν επιμείνει η συνήθειά τους να αγοράζουν επώνυμα φάρμακα, δηλαδή of patent φάρμακα, αλλά επώνυμα.\nΆρα, δεν μπορείτε να κάνετε πρόβλεψη.\nΕκεί αυξάνεται. Εάν επιλέγουν να αλλάξουν τη συνήθειά τους προς τα γενόσημα φάρμακα, μειώνεται. Μάλιστα σας έχω πει ότι εάν πας σε γενόσημο το οποίο είναι κάτω από την ασφαλιστική τιμή, μειώνεται η συμμετοχή σου στο 12,5%, στο μισό.\nΆρα, μπορεί να πάει η μεσοσταθμική σου συμμετοχή ακόμα πιο χαμηλά. Αυτό όμως είναι σε συνάρτηση με τη συνήθεια που θα αποκτήσει ο ασθενής.\nΠολύ καλά. Έτσι όπως μας τα θέτετε, μπορείτε να κάνετε πρόβλεψη. Μέχρι τώρα τι…\nΗ μεσοσταθμική συμμετοχή, εμείς την υπολογίζουμε ότι ήτανε τώρα γύρω στο 26% με 27% και με τις νέες ασφαλιστικές τιμές θα φτάσει καταρχήν περίπου 2 με 2,5 μονάδες προς τα κάτω.\nΑυτό το τετράμηνο ήταν 26 – 27;\nΓια το δίμηνο του νέου τρόπου υπολογισμού. Δεν ήταν τετράμηνο. Ήταν από τις 3 Μαρτίου μέχρι σήμερα.\nΜισό λεπτάκι. Για το πρώτο τρίμηνο ή τετράμηνο του ’14.\nΞανάλεω. Από τις 3 Μαρτίου μέχρι σήμερα, ήταν γύρω στο 26%. Από τις 3 Μαρτίου μέχρι σήμερα. Τώρα πέφτει.\nΑπό τις 3 Μαρτίου μέχρι τη 1η Γενάρη πόσο ήτανε;\nΉταν όπως ήταν πριν. Δεν άλλαξε. Αφού ήταν οι παλιές ασφαλιστικές τιμές.\nΑυτό ακριβώς ρωτάμε. Διότι υπήρχε ακραία περίπτωση 78% συμμετοχής. Ψάχνουμε να βρούμε…\nΑκραίες περιπτώσεις μπορεί να βρείτε πάρα πολλές στο σύστημα. Μιλάμε για πολλές χιλιάδων φαρμάκων. Εάν υπάρχει ένα φάρμακο το οποίο πωλείται 100 ευρώ, λέω ένα παράδειγμα, και είναι σε μία θεραπευτική κατηγορία, που υπάρχουν γενόσημα, και που στη ίδια θεραπευτική κατηγορία υπάρχει γενόσημο ας πούμε που βγάζει ο μέσος όρος 10 ευρώ, θεωρητικά θα μπορούσε η διαφορά να είναι και 90 ευρώ.\nΑυτό έχει να κάνει με το πιο φάρμακο επιλέγεις να πάρεις. Εμείς στη προκειμένη περίπτωση έχουμε βάλει κάποιες ασφαλιστικές δικλείδες για να αποφεύγουμε αυτή τη μεγάλη αύξηση.\nΠαραδείγματος χάρη, έχουμε βάλει το όριο των 50 ευρώ και λέμε ότι δεν επιτρέπουμε πάνω από 50. Αυτές είναι πολύ σπάνιες περιπτώσεις όμως. Έχει μπει για την ακραία περίπτωση ο κόφτης.\nΝαι, αυτό αφορά πολύ ακριβά φάρμακα όμως και όταν είναι τα ακριβά φάρμακα για χρόνιες παθήσεις…\nΔεν με παρακολουθείτε.\nΣας παρακολουθώ πάρα πολύ καλά.\nΔεν με παρακολουθείτε, το εξήγησα εφτά φορές. Εάν το φάρμακο στο οποίο αναφέρεστε έχει γενόσημο εμείς αποζημιώνουμε το γενόσημο. Είναι σαφές αυτό; Εάν εσύ επιλέξεις να πάρεις το επώνυμο..\nΜα δεν θα το επιλέξω εγώ, ο γιατρός μου θα το επιλέξει.\nΞανά ξεκινάμε όλη την ίδια συζήτηση από την αρχή.\nΝαι, για αυτό ζήτησα τα νούμερα να μου…\nΞέρετε ότι ο γιατρός συνταγογραφεί με δραστική ουσία. Ο γιατρός απαγορεύεται να σου πει να πάρεις επώνυμο φάρμακο.\nΚαι το 15.\nΆλλο το 15, το 15 εξαιρείται από όλη αυτή την κατηγορία, αντιμετωπίζεται ως on pattern. Εάν ο γιατρός σου λέει κάτι περίεργο συμβαίνει γιατί δεν επιτρέπεται να σου το πει. Καταλάβατε;\nΘέλω να σας ρωτήσω κάτι ακόμα, κύριε Υπουργέ. Θεωρείτε ότι οι δύο αυξήσεις που είχαμε αυτή την εβδομάδα σε δυο μη συνταγογραφούμενα φάρμακα αποτελούν για εσάς δικαίωση των φαρμακοποιών κατά του νομοσχεδίου;\nΑυτό είναι -θα μου επιτρέψετε να πω- μια συνεχόμενη επικοινωνιακή προσπάθεια ενός συγκεκριμένου κυρίου να δημιουργήσει εντυπώσεις.\nΟ νόμος απαγορεύει τις αυξήσεις στα μη συνταγογραφούμενα φάρμακα. Δεν άλλαξε τίποτα από το παρελθόν ως προς αυτό το θέμα. Δεν άλλαξε τίποτα. Οι δύο αυξήσεις στα 800 φάρμακα που καταγγέλθηκαν και τις οποίες δύο αυξήσεις τις είχαμε εντοπίσει εμείς πρώτοι γιατί είχαμε εκδώσει προηγουμένως την απόφαση για να αλλάξει η τιμή τους και η οποία θα αλλάξει μέχρι αύριο, στο διορθωτικό δελτίο αλλάζει. Εμείς είχαμε ήδη υπογράψει διορθωτικό δελτίο πριν γίνουν οι καταγγελίες.\nΑπό το διορθωτικό μας δελτίο τις είδανε. Το πουλάγανε δυο μήνες αλλά στο τέλος θυμηθήκανε να κάνουν την καταγγελία, τώρα που θα αλλάξει πάλι η τιμή.\nΛοιπόν, γιατί έγινε αυτό; Δεν έγινε λόγω του νόμου. Αυτό που έκανε η συγκεκριμένη εταιρία, να ξεκαθαρίσω, δεν ήταν παράνομο. Ήταν σύννομο. Τι έκανε η συγκεκριμένη εταιρία; Έκανε αίτηση για δύο φάρμακα στα οποία είχε το ίδιο προϊόν μέσα σε διαφορετική συσκευασία έξω. Και τιμολογήθηκε ως νέο φάρμακο λόγω της νέας συσκευασίας.\nΜε το νόμο που ισχύει το νέο φάρμακο και ΜΗΣΥΦΑ παίρνει το μέσο όρο των τριών χαμηλότερων τιμών της Ευρώπης. Στο συγκεκριμένο για το οποίο έγινε η φασαρία, αυτό με το εργονομικό καπάκι, το οποίο είχε ως καινοτομία, πήγε στα 6,70 αν θυμάμαι καλά.\nΤι δεν ελέχθη όμως, δεν απεσύρθη το προηγούμενο. Εάν ήθελε ο ασθενής να πάρει το φάρμακο στο σωληνάριο, όπως το έπαιρνε μέχρι εχθές, το έπαιρνε στην παλιά τιμή των 4,90. Απλώς εκεί που είχε το φάρμακο αυτό στο σωληνάριο 4,90 και που εξακολουθεί να το έχει και σήμερα, εγώ πήγα και το αγόρασα στο φαρμακείο απέναντι, όταν το κατάλαβα, για να δω τι ισχύει για να αποκτήσω ιδία γνώμη, έβρισκες δύο συσκευασίες πια. Τη μία την παλαιά στο σωληνάριο 4,90 και την άλλη την καινούργια με το εργονομικό καπάκι με 6,70.\nΚαι μέχρι εξαντλήσεως αποθεμάτων όμως;\nΔεν υπάρχει καμία εξάντληση αποθεμάτων. Υπήρχε γενική…\nΓια την παλιά συσκευασία;\nΌχι, όχι, δεν το απέσυρε. Συνέχισε να το πουλά και το καινούργιο. Και στην παλιά και στη νέα. Τώρα εμείς με δική μου απόφαση κατεβάσαμε την τιμή στην παλαιά συσκευασία και με τη νέα, αυτό μπορεί να οδηγήσει την εταιρία στο να σταματήσει να μας πουλά τη νέα συσκευασία. Γιατί μπορεί η εταιρία να θεωρήσει ότι εμένα δεν με συμφέρει να πουλώ με το εργονομικό καπάκι στη συσκευασία του σωληναρίου.\nΘεωρήσαμε όμως ότι είναι προτιμότερο να έχουμε καθαρούς λογαριασμούς και να είναι απολύτως σαφές ότι δεν επιτρέπουμε αύξηση στα ΜΗΣΥΦΑ παρά το ανάποδο. Από τα 800 φάρμακα που ήταν τότε στον κατάλογο ΜΗΣΥΦΑ, εντάξει 800 συν, μιλάμε για 2. Με συγχωρείτε, είναι δικαίωση των φαρμακοποιών αυτό; Σας παρακαλώ πολύ, έλεος.\nΕντάξει, και εγώ ξέρω να κάνω φασαρία αλλά ομολογώ αυτός ο κύριος με έχει ξεπεράσει.\nΜια πολιτική ερώτηση, τώρα που τέθηκε εκτός δεύτερου γύρου στις εκλογές για την περιφέρεια ο κος Κουμουτσάκος. Μεταξύ της κυρίας Δούρου και του κυρίου Σγουρού τι υποστηρίζετε;\nΠρώτα από όλα μου κάνει τρομερή εντύπωση η σύγκρουση της κυρίας Δούρου με τον κύριο Σγουρό και ιδίως στο επίπεδο των κατηγοριών της κυρίας Δούρου για το πόσο διαπλεκόμενος είναι ο κύριος Σγουρός.\nΜου κάνει τρομερή εντύπωση για δύο λόγους. Ο πρώτος είναι ότι η προεκλογική εκστρατεία της κυρίας Δούρου πρέπει να έχει κοστίσει 300 φορές περισσότερο από την εκστρατεία του κυρίου Σγουρού.\nΟ κύριος Σγουρός, από ό,τι παρατήρησα δεν είχε τηλεοπτικό σποτ, ούτε φυλλάδιό του δεν είδα, για να είμαι ειλικρινής. Δεν είχε πουθενά καμία αφίσα, δεν έκανε μεγάλα εκλογικά κέντρα, δεν έκανε μεγάλες συγκεντρώσεις.\nΘα ήθελα πολύ να μας πει η κυρία Δούρου πόσα έχει ξοδέψει μέχρι σήμερα για την προεκλογική της εκστρατεία και να βάλουμε και δίπλα του κυρίου Σγουρού για να καταλάβουμε επιτέλους και ποιος είναι ο διαπλεκόμενος σε αυτή την χώρα. Στα αλήθεια όμως, όχι στα παραμύθια.\nΛοιπόν, υπό την έννοια αυτή νομίζω ότι ο κύριος Σγουρός είναι μία αρίστη επιλογή για να εκλεγεί Περιφερειάρχης. Εγώ, όπως γνωρίζετε, είχα καλή γνώμη για τον κύριο Σγουρό από την αφετηρία αυτής της εκλογικής διαδικασίας, υποστήριξα φυσικά τον Γιώργο τον Κουμουτσάκο πάρα πολύ γιατί τον θεώρησα μία νέα φρέσκια, καλή επιλογή, κυρίως λόγω της ευρωπαϊκής του εμπειρίας.\nΑπό τη στιγμή, όμως, που ο ελληνικός λαός έκρινε την περασμένη Κυριακή κατά τον τρόπου που έκρινε, νομίζω ότι μεταξύ της κυρίας Δούρου και του κυρίου Σγουρού δεν υπάρχει εχέφρων άνθρωπος που θα επιλέξει κάποιον άλλον πλην του κυρίου Σγουρού.\nΕκτός, αν μέχρι την Κυριακή, η κυρία Δούρου μας πει πόσα ξόδεψε και πού τα βρήκε. Αυτό θα ήταν πολύ ενδιαφέρον να το ακούσουμε, αλλά πριν την Κυριακή, πριν πάει ο πολίτης στην κάλπη. Όχι να λέμε γενικώς περί διαπλοκής. Κόβει τόσα τιμολόγια, τόσα λεφτά. Και μου τα έδωσε ο τάδε. Γιατί ακόμα τα κόμματα απαγορεύεται να χρηματοδοτούν τους υποψήφιους Περιφερειάρχες. Δεν μπορεί ο κύριος Τσίπρας από το κομματικό του ταμείο να τα έχει δώσει. Αυτό απαγορεύεται από το νόμο άρα από κάπου αλλού τα έχει πάρει.\nΕπίσης θα ήθελα να πω στην κυρία Δούρου μέχρι την Κυριακή: ζήτησε συγνώμη για τις αφίσες που κόλλησαν σε όλη την Αθήνα και την Περιφέρεια με το πρόσωπό της, συμπαθέστατο. Μα ζήτησε συγνώμη για τις αφίσες. Ο νόμος προβλέπει κάποια πρόστιμα ανά αφίσα. Θα μας πει αν θα συμπεριλάβει στα προεκλογικά της έξοδα την πληρωμή αυτού του προστίμου; Θα δείξει η ίδια υποψήφια Περιφερειάρχης το σεβασμό της στη νομιμότητα; Ή απλώς ζήτησε συγνώμη και είναι μία γνώμη τσάμπα;\nΤώρα, όσον αφορά την Αθήνα, νομίζω οι τελευταίες προσπάθειες του ΣΥΡΙΖΑ, σχεδόν παρακαλετά, να ζητήσει την υποστήριξη των ψηφοφόρων της Χρυσής Αυγής, ξεπερνάει κάθε περιθώριο πολιτικού οπορτουνισμού.\nΜόνο ο κύριος Παπαδημούλης. Κάθε περιθώριο πολιτικού οπορτουνισμού.\nΜαρξιστική, ναι, όντως. Αλλά πρόσεξε, όταν ο κύριος Μπαλτάκος ανέλυε στο Νίκο Χατζηνικολάου την άποψη για τη στρατηγική του να κρατήσει ψηφοφόρους της Χρυσής Αυγής στην δεξιά παράταξη, διότι οι άνθρωποι αυτοί δεν μπορεί να είναι όλοι ναζί και φασίστες, ο κύριος Τσίπρας και οι υπόλοιποι ζητούσαν την κεφαλή του κυρίου Μπαλτάκου επί πίνακι.\nΔεν καταλαβαίνω τι μεσολάβησε σε ένα μήνα και την άποψη του κυρίου Μπαλτάκου για τους ψηφοφόρους της Χρυσής Αυγής την έχει υιοθετήσει εξ ολοκλήρου ο ΣΥΡΙΖΑ. Σε λίγο θα έπρεπε να πούμε να γίνει ο κύριος Μπαλτάκος εκπρόσωπος τύπου του ΣΥΡΙΖΑ, από ό,τι αποδεικνύεται, τώρα που δεν είναι Γενικός Γραμματέας της Κυβερνήσεως.\nΕγώ θέλω να είμαι σαφής ως προς αυτό. Ο πολίτης που επιλέγει να ψηφίσει Χρυσή Αυγή δεν είναι αθώος. Δεν είναι αθώος. Γνωρίζει πολύ καλά ποιους ψήφισε και δεν έχω καμία διάθεση να του δώσω άφεση και να πω μπράβο, καλά έκανες, δεν πειράζει, το ξεχάσαμε.\nΣτη δημοκρατία πρέπει να έχουμε καθαρές σχέσεις μεταξύ μας. Αν επιλέγεις να ψηφίσεις Χρυσή Αυγή κάτι πιστεύεις και προφανώς δεν είναι ίδιο με το δικό μας.\nΆρα, νομίζω ότι στην Αθήνα ο κύριος Καμίνης, ο οποίος είναι ένα πρόσωπο γνωσμένου ήθους και κατάφερε να βάλει σε τάξη τα οικονομικά του Δήμου, μετά το αποτέλεσμα της Κυριακής είναι νομίζω μονόδρομος η επιλογή του για την Αθήνα.\nΕγώ θέλω να ρωτήσω το εξής, είπατε ότι περιήλθατε την επικράτεια και ιδίως αγροτικές περιοχές και είδατε ότι λειτουργεί καλά το ΠΕΔΥ. Λόγου χάριν ας πούμε…\nΈνα λεπτό, να πω τι λέω ακριβώς. Λειτουργεί. Εμείς είπαμε από την αρχή ότι η μεταρρύθμιση στην πρωτοβάθμια φροντίδα υγείας έχει ορίζοντα ολοκληρώσεως τα δύο χρόνια. Εγώ δεν σας είπα ότι πρώτη μέρα είναι τέλειο το σύστημα.\nΤο σύστημα για να λειτουργήσει θέλει, προσέξτε, να μπουν οι επικουρικοί που δεν έχουν μπει ακόμα. Να ολοκληρωθούν οι συμβάσεις, να γίνει η αξιολόγηση των μονάδων, να μπουν σε 24ωρη λειτουργία, να μπουν και οι οικογενειακοί γιατροί και αυτοί να προλάβουν να καταγράψουν τους ασθενείς της περιοχής τους -όλα αυτά είναι μέσα- και να γίνει και ο φάκελος του ασθενούς ο ηλεκτρονικός.\nΑυτά όλα για να γίνουν, δεν γίνονται σε 24 ώρες. Έχουν, λοιπόν, ένα χρονικό διάστημα…\n(Ερώτηση μακριά από το μικρόφωνο)\nΗ αρχική πρόβλεψη του Παγκοσμίου Οργανισμού Υγείας για την ολοκλήρωση της μεταρρύθμισης από την πρώτη μέρα που ξεκίνησε, από την ημέρα δηλαδή που άνοιξε το ΠΕΔΥ στις 23 Μαρτίου, δύο χρόνια. Και μάλιστα μας είπαν οι άνθρωποι ότι θεωρούμε ότι αν το καταφέρετε πράγματι σε δυο χρόνια θα έχετε επιτύχει παγκόσμιο ρεκόρ. Γιατί είναι μια μεγάλη μεταβολή.\nΣας λέω όμως, ότι στους δύο μήνες είμαστε σε επίπεδο δημοσίου πρωτοβάθμιου συστήματος εκεί που ήμασταν τον Οκτώβριο, με τους μισούς γιατρούς, και παρέχοντας κάλυψη και στους ανασφάλιστους. Δηλαδή είμαστε ήδη καλύτερα. Άρα η μεταρρύθμιση εξελίσσεται καλά. Δεν είπα ότι λύθηκαν τα προβλήματα. Τα προβλήματα θα λυθούν όταν θα ολοκληρωθεί η μεταρρύθμιση, δηλαδή σε δυο χρόνια.\nΥπουργέ, με το ΦΕΚ που εκκρεμεί από το νοσοκομείο «Άγιοι Ανάργυροι», είναι θέμα γιατρών; Δηλαδή οι περισσότεροι γιατροί ζήτησαν να μείνουν εκεί. Αυτή τη στιγμή ένα πολύ μεγάλο νοσοκομείο, βαρύ, το οποίο μπορεί να παίξει πολλαπλό σημαντικό ρόλο, είναι στο να είναι εκτός γενικής εφημερίας.\nΈνα λεπτό, ακούστε. Θα σας διευκρινίσω και θα δείτε τώρα γιατί πριν είχαμε και τη διαφωνία.\nΌταν ήρθα εγώ εδώ στα τέλη Ιουνίου του ’13 ένα από τα πρώτα νοσοκομεία που είδα ήταν το νοσοκομείο των «Αγίων Αναργύρων», το οποίο ήταν εκτός γενικής εφημερίας. Δεν ήταν ποτέ στη γενική εφημερία.\nΕμείς με την κινητικότητα και διαθεσιμότητα που κάναμε το καλοκαίρι και μετά μετακινήσαμε εκεί ιατρικό και νοσηλευτικό προσωπικό και το βάλαμε στην εφημερία. Εμείς το βάλαμε.\nΣυνέπεσε στο νοσοκομείο αυτό να υπηρετούν πολλοί γιατροί που είχαν έρθει από το πρώην ΙΚΑ και άρα αυτοί οι γιατροί ετέθησαν σε διαδικασία διαθεσιμότητας και κινητικότητας του δευτέρου κύματος, αυτή που έληξε στις 9 Μαΐου στο σύνολο για αυτούς είχε λήξει νωρίτερα, δέκα μέρες νωρίτερα. Οι γιατροί αυτοί έχουν επανέλθει στο νοσοκομείο των Αγίων Αναργύρων για αυτό το νοσοκομείο Αγίων Αναργύρων, όπως και πριν από αυτό το κύμα διαθεσιμότητας, θα ξαναμπεί στη γενική εφημερία εντός των επόμενων ημερών.\nΕμείς το βάλαμε. Λέτε να περιμένω να μου πείτε ότι πρέπει να μπει; Μα εγώ το παρέλαβα όταν δεν ήταν επί χρόνια.\nΩραία, γιατί καθυστερεί το ΦΕΚ;\nΓιατί το κράτος έχει ορισμένες διαδικασίες οι οποίες πρέπει να τηρούνται. Τώρα, εντός των ημερών θα βγει, είναι θέμα διαδικαστικό.\nΩραία, εγώ να επιστρέψω στην πολιτική επικαιρότητα;\nΝα επιστρέψετε. Αλλά δεν λέτε, μα κύριε Υπουργέ, εσείς που το βάλατε στην εφημερία δεν σας στεναχωρεί που ξανά βγήκε; Όχι, γιατί είναι εκτός εφημερίας αυτό το φοβερό νοσοκομείο. Μα ρωτούσατε τόσα χρόνια γιατί ήταν εκτός εφημερίας; Δεν ρωτάγατε, τώρα σας έπιασε ο πόνος.\nΛοιπόν, υπάρχουν πολλές δημοσκοπήσεις που δίνουν προβάδισμα στο ΣΥΡΙΖΑ σε ότι αφορά τις ευρωεκλογές. Εάν λοιπόν…\nΑν αυτό, λοιπόν, είναι και το αποτέλεσμα της κάλπης πιστεύετε ότι θα έχουμε πολιτικές εξελίξεις;\nΛοιπόν, πρώτον δεν υπάρχουν πολλές τέτοιες δημοσκοπήσεις. Υπήρχε μία που είδατε εχθές στα δελτία ειδήσεων από το Europoll…\nΥπάρχουν άλλες που λένε ….\nΈνα λεπτό, παιδιά, να ολοκληρώσω το επιχείρημα. Το Europoll που έβγαλε εχθές τη δημοσκόπηση είναι δημοσκόπηση της Παρασκευής. Της Παρασκευής, πριν από την Κυριακή του πρώτου γύρου των εκλογών δηλαδή.\nΕμένα προσωπικά αν ρωτάτε την εκτίμησή μου, η Κυριακή αυτή άλλαξε τελείως τη φορά των πραγμάτων ως προς την εκλογική πορεία της χώρας. Γιατί οι προσδοκίες πολλών περί δήθεν θριαμβεύσεως του ΣΥΡΙΖΑ δεν εισακούστηκαν από τον ελληνικό λαό. Και φαντάζομαι ο ελληνικός λαός να έχει μεγαλύτερο δικαίωμα από τους δημοσκόπους.\nΤώρα, οι δημοσκοπήσεις τις οποίες εγώ σέβομαι κιόλας μελετώ, αν έχουν δείξει κάτι για τις ευρωεκλογές της Κυριακής είναι ότι είναι στην πραγματικότητα ένα αμφίρροπο αποτέλεσμα, αυτό λένε. Κάποιες, οι περισσότερες ενδεχομένως προέβλεπαν νίκη του ΣΥΡΙΖΑ βραχεία κεφαλή, κάποιες άλλες οι λιγότερες προέβλεπαν νίκη της Νέας Δημοκρατίας βραχεία κεφαλή.\nΤι σημαίνει αυτό πρακτικά γιατί όποιος ξέρει από δημοσκοπήσεις καταλαβαίνει την έννοια του στατιστικού σφάλματος; Ότι στην πραγματικότητα έχουμε ένα αμφίρροπο αποτέλεσμα. Έχουμε ένα ανοιχτό αποτέλεσμα.\nΠροφανώς το αίτημα περί ανατροπής της κυβερνήσεως το οποίο έχει θέσει ο κος Τσίπρας στον ελληνικό λαό κατά τη γνώμη μου πολύ κακώς και ανευθύνως, δεν είναι ένα γκρίζο αποτέλεσμα. Δεν πέφτει μια Κυβέρνηση για ένα γκρίζο αποτέλεσμα. Μια Κυβέρνηση για να πέσει πρέπει να υπάρχει μια τεράστια αποστροφή της κοινωνίας εκδηλωθείσα σε όλα τα επίπεδα εναντίον της κυβερνήσεως. Γιατί οι κυβερνήσεις εκλέγονται για 4 χρόνια, δεν εκλέγονται για 2. Ούτε λέει πουθενά κανείς ότι πρέπει όποτε βαριούνται οι κυβερνήσεις ή κάποιος άλλος δεν τους θέλει να σηκώνονται να φεύγουν. Έχουν αναλάβει και ευθύνες οι κυβερνήσεις έναντι του τόπου. Η συγκεκριμένη δε και πολύ μεγάλες.\nΆρα για να υπάρχει θέμα για την κυβερνητική σταθερότητα κατά το αίτημα του κ. Τσίπρα θα πρέπει να έχει προκύψει ένα αποτέλεσμα τόσο ξεκάθαρο το οποίο εγώ προσωπικά αν μου δίνετε τη δυνατότητα να σας πω μια πρόβλεψη δεν το βλέπω να έρχεται. Δεν το βλέπω τέτοιου είδους αποτέλεσμα.\nΘα σήμαινε νίκη του ΣΥΡΙΖΑ με πάνω από 5 μονάδες στις ευρωεκλογές, θα σήμαινε νίκη του Σακελλαρίδη, νίκη της Δούρου, θα σήμαινε.. Εδώ στην επικράτεια δεν είναι στο δεύτερο γύρω καν υποψήφιοι του ΣΥΡΙΖΑ, πως ακριβώς θα το κάνουν αυτό; Άρα λοιπόν νομίζω ότι…\nΑντιθέτως σας έλεγα ότι η Κυριακή που πέρασε είχε πολλές δυσάρεστες εκπλήξεις για τον κ. Τσίπρα. Την Κρήτη, τη Δυτική Ελλάδα, ακόμα και την Αττική. Δεν ξέρω γιατί θεωρήθηκε τόσο μεγάλη επιτυχία να πάρει η κυρία Δούρου 8 μονάδες κατά το εθνικό ποσοστό του ΣΥΡΙΖΑ και γιατί αυτό είναι επιτυχία.\n31% πήραν τον Ιούνιο του ’12, 23 κάτι πήραν τώρα. Σιγά την επιτυχία. Άρα πάντως σίγουρα δεν είναι επιτυχία ανατροπής εν πάση περιπτώσει. Άρα νομίζω ότι ανατροπές τέτοιου είδους δεν θα υπάρξουν, η Κυβέρνηση θα βγει σταθερή από αυτή τη διαδικασία.\nΤώρα, αν με ρωτάτε τι θέλω, ναι θέλω να είναι πρώτη η Νέα Δημοκρατία αναμφίβολα και πιστεύω ότι αυτό θα είναι και μια έκφραση από τον ελληνικό λαό δικαιοσύνης για έναν Πρωθυπουργό που έχει δουλέψει όσο λίγοι πρωθυπουργοί στην ιστορία της χώρας. Και νομίζω του αξίζει του Αντώνη Σαμαρά να είναι πρώτος. Και πιστεύω ότι ο ελληνικός λαός, επειδή κατά βάση έχει έντονο το αίσθημα της δικαιοσύνης μέσα του, θα του δώσει και την πρωτιά.\nΔΗΜΟΣΙΟΓΡΑΦΟΣ: Θέλω να σας ρωτήσω, στο συνέδριο του e-health είχατε πει ότι σκέφτεστε να δώσετε κάποιους του ΕΟΦ σε ιδιωτική εταιρία. Θα μας πείτε λίγο τι σκέπτεστε;\nΑκούστε, λοιπόν, τώρα τι περνώ. Θα σας μοιραστώ όλη την ιστορία γιατί είναι ωραία ερώτηση και ευχαριστώ. Για να δείτε εγώ λέω και τα ευχαριστώ στους δημοσιογράφους δεν λέω μόνο την κριτική, μου αρέσουν όλα.\nΛοιπόν, είμαι στο συνέδριο του e-health με το ΣΦΕΕ όπου αναφέρω ότι υπάρχουν συγκεκριμένες δράσεις του ΕΟΦ που θα μπορούσαν να γίνουν και με τη μέθοδο του outsourcing. Δεν λέμε να πουλήσουμε τον ΕΟΦ. Ο ΕΟΦ είναι Εθνικός Οργανισμός Φαρμάκων, δεν αλλάζει. Αλλά πράγματι -και το έχει θέσει και ο Πρόεδρος του ΕΟΦ- υπάρχουν πράγματα, παραδείγματος χάριν εμπειρογνώμονες που μπορούν να κρίνουν και να επιταχύνουν τη διαδικασία αδειοδοτήσεως ενός νέου φαρμάκου ή μπορούν να παίρνουν κατ΄ ανάθεση το έργο και να επιταχύνουν τη διαδικασία. Εκεί που περιμένει μια εταιρία 3 χρόνια για να πάρει άδεια και αναγκάζεται τελικά να πηγαίνει να πάρει την άδεια από τη Γερμανία, να την πάρει μέσω του ΕΟΦ μέσω αυτής της διαδικασίας.\nΑυτό δεν είναι ιδιωτικοποίηση του ΕΟΦ. Δε μπορεί να ιδιωτικοποιηθεί ο ΕΟΦ και να το θέλαμε. Είναι επιτάχυνση της διαδικασίας για να παρέχει καλύτερες υπηρεσίες σε χαμηλότερο κόστος και όλα αυτά που λέμε εμείς οι οπαδοί της ελεύθερης οικονομίας.\nΑυτή μου η εξαγγελία όμως έγινε στο συνέδριο του e-health όπου πριν από εμένα είχε μιλήσει ο Υπουργός Ανάπτυξης ο κος Χατζηδάκης ο οποίος είχε αναφέρει ότι για να φτιάξει το νόμο το Υπουργείο Ανάπτυξης για την επιτάχυνση των διαδικασιών στον αναπτυξιακό νόμο, όχι για τον ΕΟΦ, γενικά τον αναπτυξιακό νόμο, είχε συμβουλευτεί τον κρατικό Οργανισμό Ανάπτυξης του Ισραήλ, ο οποίος έχει εισηγηθεί διάφορες καινοτομίες για την πάταξη της γραφειοκρατίας και την επιτάχυνση των διαδικασιών, τις οποίες έχει εφαρμόσει εδώ και κάποια χρόνια στο Ισραήλ, ένα κράτος πρότυπο ως προς την επιχειρηματικότητα και ως προς την έρευνα και ως προς την πρόοδο.\nΤην επομένη, με πρώτον από όλους τον γνωστό βιομήχανο Δημήτρη Γιαννακόπουλο, υπήρχε ένα πρωτοσέλιδο: σε Ισραηλινούς πουλάει τον ΕΟΦ ο Γεωργιάδης.\nΟπότε εγώ είμαι ταυτόχρονα αυτός που πουλάει τον ΕΟΦ στους Ισραηλινούς αλλά είμαι ταυτόχρονα ο αντισημίτης Γεωργιάδης ο φίλος του Πλεύρη και είμαι ταυτόχρονα πράκτορας των πολυεθνικών. Άρες μάρες κουκουνάρες και κουλουβάχατα.\nΛέω, λοιπόν, δεν επανερχόμαστε στον πραγματικό κόσμο; Τι είπαμε εμείς; Είπαμε έχουμε ένα ΕΟΦ που ένα από τα βασικά του προβλήματα είναι ότι οι εταιρείες κάνουν αιτήματα για εγκρίσεις φαρμάκων και αυτό τους παίρνει 3 και 4 χρόνια. Δεν θα ήταν καλή ιδέα να βρούμε ένα γρήγορο τρόπο να επιταχύνουμε τη διαδικασία και να κερδίσει και το κράτος μας λεφτά και να μπορεί να αναπτυχθεί η ελληνική φαρμακοβιομηχανία;\nΑν σε αυτή τη διαδικασία της επιταχύνσεως μας βοηθάει και η μέθοδος του outsourcing, γιατί όχι; Αυτό είπαμε.\nΓια το ΠΕΔΥ. Μια και περιγράψατε προηγουμένως την λειτουργία. Στις περιοχές που πήγατε, κυρίως λειτουργούν αγροτικά κέντρα, κέντρα υγείας και λοιπά, δεν έχει επηρεαστεί τόσο πολύ η λειτουργία η πριν με τούτη εδώ.\nΕκείνο εκεί που προκύπτει είναι ότι στις συνοικίες της Αθήνας σε εκείνους που δεν μπορούσαν να έχουν πρόσβαση όπως και πριν, έχουν πολλαπλασιαστεί οι δυσκολίες τις οποίες αντιμετωπίζουν τώρα. Γιατί αναγκάζονται να πάνε στον ιδιώτη, να του πληρώσου εξ ολοκλήρου τις εξετάσεις.\nΠείτε μου πού λειτουργεί, πόσες εξετάσεις γίνονται και πόσες; 1.800.000 γινόταν πριν από καιρό.\nΚαταρχάς ως προς τους γιατρούς. Τώρα αν θέλετε να κάνετε πείραμα και να πάρετε τηλέφωνο σε ένα πενταψήφιο και να κλείσετε ραντεβού, εγώ έχει τύχει να το έχω κάνει για αυτό σας το λέω, το κάνουμε δηλαδή εκ συστήματος πάνω να δούμε αν δουλεύει.\nΚαι η οικογένειά σας…\nΔεν έχω πει εγώ τέτοια. Αυτά είναι παραπολιτικά τα οποία ούτε σχολιάζω, ούτε τα έχω πει. Αφήστε το αυτό και δεν θέλω να μου χρεώνετε παραπολιτικά καθόλου.\nΘα διαπιστώσετε ότι σου κλείνουν πολύ γρήγορα ραντεβού. Εξαιρετικά γρήγορα μάλιστα. Και ακόμα δεν είναι όλο, όπως το έχουμε σχεδιάσει, έτοιμο. Γιατί εμένα η κεντρική μου φιλοδοξία ήταν από την αρχή να υπάρχει ένας αριθμός στον οποίο δεν θα είναι μόνο πάνω το ΠΕΔΥ και οι συμβεβλημένοι. Αλλά θα είναι το ΠΕΔΥ, οι συμβεβλημένοι και τα νοσοκομεία. Να είναι ένα σύστημα.\nΑυτό δεν έχει καταστεί εφικτό κυρίως λόγω των υπαρχουσών συμβάσεων και της αδυναμίας μετατροπής τους χωρίς τη διαδικασία ενός διαγωνισμού όπου θα περιέπλεκε πολύ την κατάσταση.\nΆρα, ακόμα είναι μία φιλοδοξία για το μέλλον.\nΠάντως το σύστημα των ραντεβού λειτουργεί. Με τον τρόπο, δε -που σας είπα ότι πλέον ο ΕΟΠΥΥ έχει στην ιστοσελίδα του με πράσινο χρώμα τους συμβεβλημένους γιατρούς που έχουν ακόμα διαθέσιμα ραντεβού, γιατί ο γιατρός πρέπει κάθε βδομάδα να καταχωρεί στην ηλεκτρονική βάση του ΕΟΠΥΥ αν έχει ή δεν έχει και πόσους είδε και πόσους δεν είδε- ελέγχεται πια ο κάθε συμβεβλημένος για τη ροή που βλέπει τους ασθενείς του, ήδη οι περισσότεροι δεν φτάνουν καν τα 200. Άρα έχει ομαλοποιηθεί και αυτό. Δεν σημαίνει ότι κάποιος που θα πάει στα συμβεβλημένα θα πληρώσει από την τσέπη του. Δεν πρέπει να πληρώνουν.\nΚαι εγώ καλώ το συμβεβλημένο πριν πάει να ενημερωθεί από το γιατρό αν έχει ραντεβού ή δεν έχει ώστε αν του πει ότι δεν έχει να διαλέξει ένα άλλο και να μην πληρώσει.\nΑυτό ως προς την εξέταση με το γιατρό. Πάμε τώρα προς τις διαγνωστικές εξετάσεις.\nΠριν το ΠΕΔΥ έκαναν τα Πολυϊατρεία του ΕΟΠΥΥ διαγνωστικές εξετάσεις κατά κόρον και δεν το ήξερα; Η βασική καταγγελία -και ορθή, το τονίζω- των συνδικαλιστών κατά το αμέσως προηγούμενο διάστημα ήταν ότι δεν γίνονταν πλέον διαγνωστικές εξετάσεις στα Πολυϊατρεία του ΕΟΠΥΥ.\nΓια ποιο λόγο δεν γίνονταν; Ο κυριότερος λόγος ήταν διότι οι σχετικοί διαγωνισμοί για την προμήθεια των αντιδραστηρίων και των υπολοίπων υλικών ήταν στα δικαστήρια, είχαν παντελώς μπλοκάρει, ήταν αδύνατο νομικά να ξεμπλοκάρουν. Άρα τα Πολυϊατρεία του ΕΟΠΥΥ και ο ΕΟΠΥΥ δεν μπορούσαν να προμηθευτούν τα αναγκαία υλικά, άρα δεν έκαναν εξετάσεις. Αυτό ήταν πριν την μεταρρύθμιση.\nΚάνανε εξετάσεις όχι όμως αρκετές.\nΕλάχιστες, εννοώ. Σήμερα κάνουμε περισσότερες. Γιατί κάνουμε περισσότερες; Γιατί σήμερα δίνουμε υλικά και αντιδραστήρια σε ορισμένα από τα Πολυϊατρεία του ΕΟΠΥΥ μέσω των υγειονομικών περιφερειών των νοσοκομείων που πριν δεν μπορούσαμε να δώσουμε.\nΚαι έτσι με πρόχειρους διαγωνισμούς έχουμε ξεκινήσει και κάνουμε σήμερα περισσότερες από ότι πριν. Δεν είμαστε στο σημείο που θα θέλαμε αλλά είναι περισσότερες. Όσον αφορά δε στη γνωστή δυσαρμονία που υπήρξε με την επίσχεση, αυτή κράτησε μόλις 48 ώρες.


Ο Φ. Κουβέλης στο Υπουργείο Μακεδονίας-Θράκης - Kilkis Today\nΟ Φ. Κουβέλης στο Υπουργείο Μακεδονίας-Θράκης\nΑπό το Υπουργείο Μακεδονίας και Θράκης και τον Υπουργό κ. Θεόδωρο Καράογλου ξεκίνησε ο Πρόεδρος της Δημοκρατικής Αριστεράς, κ. Φώτης Κουβέλης, το πρόγραμμα των επαφών του με τους θεσμικούς φορείς της Θεσσαλονίκης.\nΟ κ. Κουβέλης είναι ο πρώτος αρχηγός κόμματος που επισκέπτεται το ιστορικό κτίριο του Διοικητηρίου, μετά τον Πρόεδρο της Δημοκρατίας κ. Κάρολο Παπούλια και τον Πρωθυπουργό της χώρας κ. Αντώνη Σαμαρά, περίπου ένα χρόνο μετά την επανασύστασή του.\nΟ κ. Καράογλου ενημέρωσε τον πρόεδρο της ΔΗΜ.ΑΡ. τόσο για το εύρος των αρμοδιοτήτων του νέου πολυθεματικού Υπουργείου Μακεδονίας και Θράκης, όσο και για τις αναπτυξιακές προοπτικές που παρουσιάζονται στη Βόρεια Ελλάδα, ενώ με την ευκαιρία τον ξενάγησε στην έκθεση «η επανάσταση του 1821 στη Μακεδονία» που πραγματοποιείται στον ειδικά διαμορφωμένο χώρο του Υπουργείου.\nΣτις κοινές δηλώσεις που έκαναν προς τους εκπροσώπους του Τύπου μετά το τέλος της συνάντησης, ο κ. Καράογλου υποστήριξε ότι ο πρόεδρος της Δημοκρατικής Αριστεράς «είναι ένας υπεύθυνος, έμπειρος κοινοβουλευτικός άνδρας, ο οποίος στα χρόνια της πολιτικής του διαδρομής έχει αποδείξει με το έργο και με το λόγο του ότι είναι άνθρωπος του μέτρου, της σοβαρότητας και της υπευθυνότητας, για αυτό το λόγο στις δύσκολες στιγμές που περνά ο τόπος μας έβαλε πλάτη και στηρίζει αποφασιστικά την ελληνική κυβέρνηση εθνικής συνεργασίας».\nΌσον αφορά στην παρουσία του κ. Κουβέλη στη Θεσσαλονίκη, ο Υπουργός Μακεδονίας και Θράκης έκανε λόγο για επίσκεψη ουσίας και όχι εθιμοτυπίας.\n«Είμαστε βέβαιοι», ανέφερε χαρακτηριστικά ο κ. Καράογλου, «ότι θα έχουμε την ενεργό συμπαράσταση του κ. Κουβέλη προκειμένου η Μακεδονία και η Θράκη να ξεπεράσουν το συντομότερο δυνατόν τα προβλήματά τους και να γίνει η μεγάλη προσπάθεια για την επανεκκίνηση της ελληνικής οικονομίας, ώστε να πετύχουμε την πολυπόθητη ανάκαμψη της ελληνικής οικονομίας».\nΑπό την πλευρά του ο κ. Κουβέλης ευχαρίστησε τον Υπουργό Μακεδονίας και Θράκης για την θερμή υποδοχή και δήλωσε ότι η Μακεδονία και η Θράκη έχουν πολλές δυνατότητες, αρκεί να αξιοποιηθούν.\nΌπως δήλωσε σχετικά: «Το Υπουργείο Μακεδονίας και Θράκης μπορεί να προσφέρει πολλά προς την κατεύθυνση αυτή και ήδη υπάρχουν δράσεις οι οποίες κινούνται προς το δρόμο της ανάπτυξης της ευρύτερης περιοχής. Εκείνο το οποίο θέλω να πω», κατέληξε ο Πρόεδρος της Δημοκρατικής Αριστεράς, «είναι ότι αυτός ο τόπος και ειδικότερα η Μακεδονία και η Θράκης, οφείλουν να πρωταγωνιστήσουν στη γενικότερη διαδικασία ανάκαμψης της χώρας».\nΑπαντώντας σε ερώτηση δημοσιογράφου για το ενδεχόμενο πρόωρων εθνικών εκλογών, ο κ. Κουβέλης εμφανίστηκε κατηγορηματικός ότι «η Κυβέρνηση θα διανύσει τη θητεία που προβλέπεται από το Σύνταγμα. Η χώρα δεν έχει κανένα λόγο να πάει σε διαδικασία εκλογών. Έχουμε βγει στο δρόμο για την έξοδο από την κρίση και αυτόν τον δρόμο πρέπει να τον περπατήσουμε με επιτυχία. Δεν χρειάζονται εκλογές» τόνισε με νόημα.\nΤέλος, απαντώντας σε άλλη ερώτηση σχετικά με το αντιρατσιστικό νομοσχέδιο, ο πρόεδρος της ΔΗΜ.ΑΡ. επισήμανε ότι πρέπει να βρεθεί κοινός τόπος μεταξύ των πολιτικών κομμάτων, διότι όπως είπε το αντιρατσιστικό νομοσχέδιο είναι αναγκαίο να υπάρξει ως νομοθέτημα. «Η δημοκρατία μας έχει ανοχή αλλά ταυτόχρονα έχει και νόμους. Και οι νόμοι πρέπει να γίνονται σεβαστοί από όλους. Κυρίως να γίνονται σεβαστοί από τους Έλληνες πολίτες. Αυτοί που θέλουν να εκφασίζουν την ελληνική κοινωνία, αυτοί που έχουν μισαλλόδοξο λόγο, πρέπει να αντιμετωπιστούν στο πλαίσιο της νομικής πρόβλεψης, η οποία μπορεί να εξασφαλιστεί με ένα νομοθέτημα σαν και αυτό που πρέπει να υπάρξει και που έχει σχέση με την αντιμετώπιση όλων των φαινομένων ρατσισμού, ξενοφοβίας και μισαλλόδοξου λόγου. Πιστεύω ότι μπορεί να υπάρξει κοινός τόπος και προς την κατεύθυνση αυτή εργαζόμαστε» κατέληξε ο κ. Κουβέλης.


Τι είναι η Σκανδιναβία; - Popeye and Cloudy\nΑνάλογα με τη γεωγραφική θέση, τη γλωσσική διευκόλυνση και την οπτική γωνία, η Σκανδιναβία είναι ένας πολύ συγκεχυμένος, εναλλάξιμος και συχνά αμφισβητούμενος όρος. Οι μη Ευρωπαίοι φαίνεται να αγνοούν την ανακριβή φύση του σκανδιναβικού ζητήματος. Οι Ευρωπαίοι, ωστόσο, με τη σθεναρή υποστήριξή τους στην παράδοση και τη μανιακή αφοσίωσή τους στην ακρίβεια και την κατηγοριοποίηση, σπεύδουν να διορθώσουν έναν λανθασμένο ορισμό του «Σκανδιναβικού». Ωστόσο, δεν παρατηρούν τόσο γρήγορα ότι η λέξη Σκανδιναβία συνήθως γράφεται λάθος ως Σκανδιναβία.\nΓεωγραφικά, ο όρος Σκανδιναβία αναφέρεται στη Σκανδιναβική Χερσόνησο. Αυτή η χερσόνησος είναι η βορειότερη περιοχή της ευρωπαϊκής ηπείρου, με τις ακραίες βόρειες περιοχές της Σκανδιναβικής Χερσονήσου να εκτείνονται στην Ανταρκτική. Τα έθνη της Νορβηγίας, της Σουηδίας και της Φινλανδίας, συγκεκριμένα, το βόρειο τμήμα της Φινλανδίας, αποτελούν τη Σκανδιναβική Χερσόνησο. Οι πολίτες αυτών των εθνών, επομένως, θεωρούν τους εαυτούς τους αληθινούς Σκανδιναβούς.\nΟι Λαπωνείς, εκείνοι οι λαοί που κατοικούν στην αρκτική περιοχή της Σκανδιναβικής Χερσονήσου εκτρέφουν παραδοσιακά ταράνδους ως ζώα φάρμας. Οι τάρανδοι είναι, φυσικά, αναπόσπαστο κομμάτι του θρύλου του Άγιου Βασίλη, συμβάλλοντας έτσι στο μύθο ότι αυτός ο χαρούμενος γέρος ζει στον Βόρειο Πόλο. Ωστόσο, οι κάτοικοι της Σκανδιναβικής Χερσονήσου θα αμφισβητήσουν τυχόν ξένους ισχυρισμούς ότι ο Άγιος Βασίλης είναι Σκανδιναβός, καθώς ο Βόρειος Πόλος χωρίζεται από τη Σκανδιναβική Χερσόνησο από την Αρκτική Θάλασσα.\nΙστορικά, η γλώσσα φαίνεται να ήταν ένας σημαντικός παράγοντας για τον προσδιορισμό διαφόρων λαών ή εθνών ως Σκανδιναβών. Ο όρος Skandinavien είναι κοινός στη σουηδική, τη νορβηγική και τη δανική γλώσσα και είναι, σήμερα, μια κοινή οριοθέτηση των εθνών που περιλαμβάνουν τη Σκανδιναβία. Η Φινλανδία, οι Νήσοι Φερόε και η Ισλανδία, ωστόσο, συνεχίζουν να περιλαμβάνονται στο σκανδιναβικό γλωσσικό μείγμα, σωστά ή όχι, λόγω των ομοιοτήτων των γλωσσών τους με αυτές που ομιλούνται στη Σκανδιναβική Χερσόνησο.\nΤα διάφορα λεξικά του κόσμου δεν κάνουν πολλά για να διευκρινίσουν ζητήματα που σχετίζονται με την οριστική διάκριση της Σκανδιναβίας. Σχεδόν κάθε λεξικό συμφωνεί ότι η Νορβηγία, η Σουηδία και η Δανία είναι αληθινά σκανδιναβικά έθνη, αλλά εκεί τελειώνει η συμφωνία. Δεν φαίνεται να υπάρχουν καθορισμένα κριτήρια που να περιλαμβάνουν ή να αποκλείουν τη Φινλανδία, την Ισλανδία ή/και τις Νήσους Φερόες, μεταξύ άλλων μικρότερων εδαφών και κτήσεων, σε διάφορους ορισμούς λεξικών της Σκανδιναβίας.\nΠεραιτέρω λάσπη στα βόρεια νερά είναι το γεγονός ότι στις αρχές του 20ου αιώνα, οι πολιτικές, κοινωνικές και πολιτιστικές ομοιότητες μεταξύ της Σουηδίας, της Νορβηγίας, της Δανίας, της Φινλανδίας και της Ισλανδίας αποτελούσαν αυτό που είναι γνωστό ως «σκανδιναβικό κράτος πρόνοιας». Έτσι, για όσους βρίσκονται εκτός της Σκανδιναβικής Χερσονήσου, υπάρχει μια κοινώς αποδεκτή ανταλλαγή των όρων «Σκανδιναβική» και «Σκανδιναβική». Φαίνεται ότι, ανάλογα με την ταλαντευόμενη πολιτική και πολιτιστική ορθότητα του σκανδιναβικού κράτους πρόνοιας, οι Φινλανδοί, οι Δανοί και οι ισλανδικοί λαοί θεωρούν τους εαυτούς τους είτε Σκανδιναβούς είτε Σκανδιναβούς. Ο όρος «Σκανδιναβικός», δυστυχώς, κέρδισε κάποια διαρκή δυσφημία κατά τη διάρκεια της βασιλείας του Αδόλφου Χίτλερ στη Γερμανία.\nΤι είναι η Σκανδιναβική σούπα με αποξηραμένα φρούτα;\nΠοια είναι τα κύρια στοιχεία της σκανδιναβικής μυθολογίας;\nΤι είναι τα Lingonberries;\nΤι είναι η Συγκριτική Μυθολογία;\nΠοια είναι τα επτά φυσικά θαύματα του σύγχρονου κόσμου;


Ανοσοθεραπεία & διαιτητικές ίνες – Azakidis.gr\nΔιαιτητικές ίνες και ανοσοποιητικό\nΟι περισσότεροι επιστήμονες δέχονται, ότι οι διαιτητικές ίνες σχετίζονται με τα «μη επεξεργασμένα» φυτικά τρόφιμα όπως δημητριακά, λαχανικά και φρούτα, τα οποία και περιέχουν συστατικά φυτικού κυτταρικού τοιχώματος. Έτσι πλέον θεωρούμε ότι μια δίαιτα πλούσια σε τέτοια «μη επεξεργασμένα» φυτικά συστατικά, μπορεί να μας προσφέρει μεγαλύτερη προστασία απέναντι στις «Δυτικής προέλευσης» ασθένειες.\nΗ Ανοσοθεραπεία στη ρύθμιση της φυσικής μας άμυνας\nΓια να διατηρήσουμε μια καλή κατάσταση υγείας, οι αιτίες των ασθενειών, πρέπει να απομακρυνθούν προτού αναπτυχθούν και ισχυροποιηθούν. Για το σκοπό αυτό η ανοσολογική ανταπόκριση πρέπει να παραμένει δυνατή και ρυθμισμένη ώστε να προστατεύσει το σώμα από ξένους εισβολείς.\nΑνοσοθεραπεία σημαίνει να αντιμετωπίζεις τις ασθένειες (όπως ιογενείς μολύνσεις, χρόνιες λοιμώξεις, καρκίνο κλπ), χρησιμοποιώντας τους ανοσολογικούς μηχανισμούς οι οποίοι ανάλογα ρυθμίζουν ή ενισχύουν την ανοσία του οργανισμού. Αυτό, ως νέο πεδίο έρευνας παρουσιάζει πολύ ενδιαφέρον και έχει υψηλό δυναμικό θεραπείας.\nΝέες έρευνες έχουν δείξει ότι το ψυχολογικό (νοητικό), νευρικό, και ανοσοποιητικό σύστημα είναι άρρηκτα συνδεδεμένα σε μια σύνδεση η οποία έχει αναδείξει ένα νέο ιατρικό κλάδο, την ψυχο –νευρο -ανοσολογία (psycho-neuro-immunology ή PNI). Ασθένειες όπως ο καρκίνος, το AIDS, οι επιμολύνσεις, τα αυτοάνοσα νοσήματα και οι χρόνιες λοιμώξεις, μπορούν να δημιουργήσουν μιαν ένταση στο ανοσοποιητικό μας σύστημα, σαν να πρόκειται το σώμα να παλέψει για να επιστρέψει στη υγιή του κατάσταση.\nΗ ειρωνεία είναι ότι, αρκετές από τις θεραπευτικές αγωγές για αυτές τις καταστάσεις έχουν τόσες παρενέργειες, που οδηγούν τελικά με μεγαλύτερη καταστολή του ανοσοποιητικού. Αρκετές συμβατικές θεραπείες για παράδειγμα, επιδρούν αρνητικά στην άμυνα και την ανοσία του σώματος, σε μια στιγμή που αυτές, είναι δραματικά αναγκαίες. Αυτός είναι ο λόγος που ένας συνεχώς αυξανόμενος αριθμός ιατρών, χρησιμοποιούν στα προγράμματα θεραπειών τους, συμπληρωματικά εκχυλίσματα διατροφής όπως το Biobran.\nΠως θα κρατήσουμε την ανοσία σας σε υψηλά επίπεδα;\nΓια να νικήσουμε τον πόλεμο και να προστατεύσουμε τον εαυτό μας από την ασθένεια, πρώτα από όλα πρέπει να απομακρύνουμε κάθε παράγοντα που μπορεί να μας μειώσει την ανοσία. Το άγχος έχει δυνατή επίδραση στο ανοσοποιητικό σύστημα και ο καθημερινός έλεγχος του άγχους είναι πολύ σημαντικός. Για παράδειγμα η δράση ενός ανοσοκυττάρου ενός ποντικιού κρατημένου σε ένα υπερπληθυσμικό κλουβί, μειώνεται κάτω από το ένα τρίτο. Ένας σπουδαστής που ετοιμάζεται για τις εξετάσεις του ή ένας ασθενής σε ένα νοσοκομείο, έχουν μειωμένη ανοσία λόγω του άγχους τους.\nΗ ανοσία επίσης χειροτερεύει με την ηλικία. Το μέγιστο σημείο εμφανίζεται κατά το 18-22 έτος ενός ανθρώπου, ενώ στην ηλικία των 40 (εκκίνηση της ηλικίας των καρκίνων), η ανοσία κάποιου φτάνει τα μισά και συνεχίζει να μειώνεται μετά από εκεί. Η γήρανση της ανοσίας μας είναι φυσικό επακόλουθο. Αυτό που μπορούμε να κάνουμε είναι να την κρατάμε σε υψηλά επίπεδα.\nΕκτός από την φυσική γήρανση, αρκετοί ακόμη παράγοντες μειώνουν το ανοσοποιητικό μας σύστημα. Η μόλυνση του αέρα, το κάπνισμα, η έκθεση σε κάποιου τύπου χημικά στην εργασία σου για μεγάλο διάστημα, η μείωση της σωματικής άσκησης σε μια μηχανοκινούμενη κοινωνία, κλπ.\nΌσο υπάρχει δυναμική η φράση “Τρόφιμο το Φάρμακό σου”, μια σωστή δίαιτα βοηθά να διορθώσουμε και να ενισχύσουμε την ανοσία μας. Η σύγχρονη δίαιτα (στην καλοταϊσμένη εποχή μας) όπως τα πρόσθετα τροφίμων, τα έτοιμα, γρήγορα και στιγμιαία φαγητά κλπ, μας βάζει σε ένα περιβάλλον γεμάτο παρόμοιους παράγοντες που καθιστούν την ανοσία αδύναμη καθημερινά.\nΚατηγορίες Biobran,Ανοσοποιητικό Ετικέτες Biobran,Ανοσία,Αραβινοξυλάνη,Διαιτητικές Ίνες Πλοήγηση άρθρων


Αλαζονεία και "πατερούλης" - ΕΛΕΥΘΕΡΙΑ Online\nΠαρασκευή, 13 Μαϊος 2011 13:46\nΑλαζονεία και "πατερούλης"\nΣτιγμές μοναδικές έζησε προχθές το Περιφερειακό Συμβούλιο Πελοποννήσου. Χωρίς αμφιβολία ξεπέρασε κατά πολύ το Νομαρχιακό Συμβούλιο. Το έκανε να φαίνεται... πολύ μικρό και έδειξε πως ο "Καλλικράτης" μέχρι στιγμής βαδίζει σε δρόμους προβληματικούς κι αδιέξοδους. Η αλαζονεία και η υπεροψία της εξουσίας σ’ όλο της το μεγαλείο. Η επιβολή της ισχύος του ανωτέρου με κάθε μέσο, με αιχμές, με υπονοούμενα, ακόμα και με προτροπή των... αντιπάλων σε ανταρσία, σε αποστασία. Κανείς δε διαφωνεί ότι η αιρετή Περιφέρεια είναι από τους πιο νομιμοποιημένους θεσμούς της χώρας. Είναι κοντά στους πολίτες και για το λόγο αυτό αποτελεί ελπίδα. Δεν καπελώνεται, ούτε μπορεί να δέχεται παρεμβάσεις από διορισμένα κυβερνητικά στελέχη ή ανώτερα θεσμικά πρόσωπα - εκλεγμένα κι αυτά από το λαό. Ομως, δεν είναι ανεξέλεγκτος θεσμός! Υπακούει σε νόμους και κανόνες και στον έλεγχο του κράτους. Δεν είναι ασύδοτος.\nΔεν μπορείς να διατυμπανίζεις πως θα είσαι η πρώτη Περιφέρεια όπου θα τηρούνται οι νόμοι και οι κανόνες, κι εσύ να τους παραβιάζεις όταν σου αρέσει, όταν κάτι δε σε βολεύει. Δεν μπορείς να διεκδικείς όλο και μεγαλύτερη αποκέντρωση και περισσότερες αρμοδιότητες, κι εσύ να είσαι ο πιο συγκεντρωτικός και να μην εμπιστεύεσαι ούτε τους συνεργάτες σου! Τότε, προκαλείς και δίνεις δικαιώματα. Τότε, φαίνεται λογική κι αναμενόμενη η παρέμβαση του βουλευτή - και δεν ξενίζει την κοινή γνώμη, όσο κι αν επιχειρείς να εκμεταλλευτείς την οργή του κόσμου κατά των πολιτικών.\nΚαι το άλλο; Το να αφήνεις αιχμές και υπονοούμενα και να υποστηρίζεις πως είναι βαθιά πολιτικό και όχι προσωπικό το θέμα; Κι όταν το προεδρείο δίνει το λόγο για να υπάρξει αντίλογος, να δέχεται επίθεση... ακόμα κι αυτός που προσπαθεί να αμυνθεί;\nΗ αιρετή Περιφέρεια δεν έχει κανέναν "πατερούλη". Ομως πρέπει να το επιβεβαιώνει καθημερινά με τις πράξεις της. Οχι μόνο στα πολλά λόγια.\nΠερισσότερα σε αυτή την κατηγορία: « Αδίκως... λούζονται οι δήμαρχοι το μπάχαλο των προνοιακών Μέτοικοι... »


Πιάνουν κουπιά στον Ολυμπιακό - Onsports.gr\nOnsports Team\t17 Νοεμβρίου 2011, 11:39\nΠιάνουν κουπιά στον Ολυμπιακό\nΜε εργομετρικές εξετάσεις στους δεκαέξι αθλητές του τμήματος κωπηλασίας του Ολυμπιακού ξεκίνησε η προετοιμασία στον όμιλο των «ερυθρολεύκων».\nΗ προπονήτρια του Ολυμπιακού, Φλωρίτα Αλεξανδροπούλου αναφερόμενοι στα εργομετρικά είπε: «Tα συγκεκριμένα τεστ έγιναν ώστε να δούμε το επίπεδο που βρίσκονται οι αθλητές μετά από μία περίοδο ξεκούρασης. Γενικά είμαστε ευχαριστημένοι και πιστεύω ότι η χρονιά θα κυλήσει με επιτυχίες».\nΣύμφωνα με τον έφορο του τμήματος, Τάσο Βουγίδη: «Κάθε χρόνο κάνουμε ένα σταθερό βήμα προς τη σωστή ανάπτυξη του αθλήματος. Τα πάντα στηρίζονται στη δουλειά που επιτελείται στην ακαδημία. Πιστεύω ότι θα πετύχουμε το στόχο που είναι να έχουμε 100 νέα παιδιά στα τμήματα υποδομής να μαθαίνουν κωπηλασία φορώντας τη φόρμα του Ολυμπιακού».


€ 1.500.000 260 τ.μ. Κωδ. 10068\nΚαλλιθέα Χαλκιδικής προς πώληση Διακριτική Chic Τελειότητα 260τμ. Μinimal Αισθητικής Μονοκατοικία σε μοντέρνες γραμμές, 3 επιπέδων. Το πρώτο επίπεδο ισόγειο - υπόγειο (115 τ.μ) αποτελείται από τρία δωμάτια, σαλόνι, κουζίνα, 3 μπάνια. Η πρόσβαση στο δεύτερο επίπεδο γίνεται μέσω εσωτερικής σκάλας. Το δεύτερο επίπεδο αποτελείται από έναν ενιαίο λειτουργικό χώρο, που περιλαμβάνει ένα άνετο καθιστικό με τζάκι, μεγάλη κουζίνα, ευρύχωρη τραπεζαρία. Το τρίτο επίπεδο περιλαμβάνει δυο υπνοδωμάτια και δυο λουτρά. Εξωτερικά η κατοικία αναπτύσσεται σε οικόπεδο 1000 τ.μ. με ανεμπόδιστη θέα στον Τορωναίο κόλπο και το δεύτερο πόδι της Χαλκιδικής. Διαθέτει επίσης μεγάλη πισίνα, δίπλα στην πισίνα υπάρχει ανεξάρτητο studio 20 τ.μ. για φιλοξενούμενους, έχει ένα μεγάλο κιόσκι, τρεις θέσεις στάθμευσης αυτοκινήτων και θέση στάθμευσης σκάφους 8 μέτρων. Επιπλέων χαρακτηριστικά A/C, θέρμανση, ψύξη, BBQ, Boiler, ηλεκτρικές συσκευές, ηλιακός θερμοσίφωνας, θέα στη θάλασσα, Ιταλικά έπιπλα κουζίνας, κήπος, ντουλάπες, πισίνα με αλμυρό νερό, πόρτα ασφαλείας, συναγερμός, τζάκι.\nΚατά την κατασκευή χρησιμοποιήθηκαν υψηλής ποιότητας δομικά υλικά (ξύλο, γυαλί και αλουμίνιο), ανθεκτικά στην υγρασία και το χρόνο, τα οποία πληρούν τα ευρωπαϊκά πρότυπα ποιότητας. Απέχει μόλις 70 μέτρα από μια από τις καλύτερες παραλίες τις Ελλάδας και 100 μέτρα από τον οικισμό της Καλλιθέας. Η απόσταση από την πόλη της Θεσσαλονίκης και το αεροδρόμιο είναι περίπου 85 χιλιόμετρα. Παράδοση 30/ 6 /2018 Κωδικός 10068


Έγκλημα στη Μεσαρά Κρήτης – Γιατί ο Ρουμάνος εργάτης σκότωσε τον «Λαέρτη»; - Blow.gr\nHome ΚΟΙΝΩΝΙΑ Έγκλημα στη Μεσαρά Κρήτης – Γιατί ο Ρουμάνος εργάτης σκότωσε τον «Λαέρτη»;\nΈγκλημα στη Μεσαρά Κρήτης – Γιατί ο Ρουμάνος εργάτης σκότωσε τον «Λαέρτη»;\nΟ εργάτης που είχε στη δούλεψή του έγινε και ο δολοφόνος του! Ο 39χρονος κτηνοτρόφος Νίκος Μπιτσακάκης, γνωστός στην ευρύτερη περιοχή της Μεσαράς και ως “Λαέρτης”, εκτελέστηκε το βράδυ της Δευτέρας στην αυλή του σπιτιού του στο Πετροκεφάλι από τον 27χρονο Ρουμάνο που απασχολούσε ως εργάτη στα πρόβατά του. Στην ομολογία του ο 27χρονος Ρουμάνος υποστήριξε ότι το αφεντικό του ήταν βίαιος και κακοπληρωτής!\nΗ αστυνομία όμως δε μένει σε αυτές τις αιτιάσεις ως κίνητρο για την εν ψυχρώ εκτέλεση του 39χρονου κτηνοτρόφου στο Πετροκεφάλι, συνεχίζοντας να ερευνά σε βάθος την υπόθεση, εξετάζοντας και άλλα σενάρια και εκδοχές που τυχόν δείχνουν τα στοιχεία. Εξάλλου δεν έχει γίνει γνωστό αν πριν από το φονικό είχε προηγηθεί κάποιος καβγάς μεταξύ τους, που όπλισε το χέρι το Ρουμάνου. Φαίνεται, όμως, ότι είχε υπάρξει καβγάς του θύματος με τρίτο πρόσωπο που προσπάθησε να φέρει ως άλλοθι ο Ρουμάνος και να μπλέξει κάποιον άλλο για το φονικό.\nΑπό τις περιγραφές που έχουν διαρρεύσει φαίνεται ότι το θύμα χαλάρωνε στον καναπέ, στην αυλή του σπιτιού, όταν δέχτηκε 4 σφαίρες από κυνηγετικό όπλο. Στον τοίχο του σπιτιού μπορεί να μετρήσει κάποιος σημάδια από 6 σφαίρες. Εκείνη την ώρα στο σπίτι βρισκόταν και το ανήλικο παιδί του θύματος, μια χαριτωμένη κόρη περίπου 6-7 ετών, που φαίνεται και από τις αναρτήσεις της οικογένειας στα κοινωνικά δίκτυα να υπεραγαπούσε τον πατέρα της. Το παιδί έπαθε σοκ. Όπως και η μεγαλύτερη κόρη του βεβαίως, που δεν ήταν εκεί, αλλά έμαθε ότι αποχωρίστηκε για πάντα με τον πιο βίαιο τρόπο τον πατέρα της.\nΟ Ρουμάνος μέσα σε λιγότερο από 24 ώρες “έσπασε” και ομολόγησε την πράξη του στις Αρχές, ενώ χθες το απόγευμα, λίγο πριν μεταφερθεί η σορός του νεκρού κτηνοτρόφου στην εκκλησία για την τέλεση της κηδείας του, η ΕΛ.ΑΣ. προχώρησε και στην επίσημη ανακοίνωση για τη σύλληψη του νεαρού αλλοδαπού ως καθ’ ομολογία δολοφόνου του κτηνοτρόφου.\nΜάλιστα, από το δελτίο της Αστυνομίας έγινε γνωστό ότι συνελήφθη ένας ακόμη ομοεθνής του Ρουμάνου για οπλοκατοχή, αν και πληροφορίες τον ήθελαν να έχει προμηθεύσει τον αλλοδαπό εργάτη με το κυνηγετικό όπλο που έγινε η εκτέλεση του 39χρονου.\nΑλήθεια, ποια μπορεί να είναι τα κίνητρα; Πληροφορίες αναφέρουν ότι ο Ρουμάνος ανέφερε στις Αρχές ως κίνητρο για τη δολοφονία του αφεντικού του τη σκληρότητά του. Προφανώς περιέγραψε έναν δύσκολο και αυστηρό εργοδότη, κατά πληροφορίες βίαιο και μάλλον όπως αναφέρουν οι ίδιες πηγές φειδωλό στις πληρωμές. Δηλαδή, κατά την εκδοχή του Ρουμάνου, το χέρι του οπλίστηκε από τον βίαιο χαρακτήρα του αφεντικού του, που ήταν και κακοπληρωτής! Οι Αρχές βεβαίως ερευνούν και άλλες εκδοχές, καθώς φαίνεται ότι ο Ρουμάνος δεν είχε πείσει από την αρχή την Αστυνομία ότι κάποιος άγνωστος τον πυροβόλησε πριν εκτελέσει το αφεντικό του. Μάλιστα, το σκηνικό διαδραματίζεται την ώρα μόλις που έφυγε η σύζυγος του θύματος από το σπίτι για κάποια δουλειά. Συνεπώς άλλος μάρτυρας πλην του ανήλικου παιδιού δεν υπήρχε. Ο Ρουμάνος αρχικά προσπάθησε να καταστήσει τον εαυτό του μάρτυρα δολοφονίας, αν και ο ίδιος την είχε εκτελέσει. Από την προανακριτική διαδικασία ο αλλοδαπός δεν έπεισε και, αφού με προσοχή τον εξέταζαν οι αστυνομικοί, εκείνος ομολόγησε. Συνεπώς το παρ’ ολίγον δεύτερο θύμα της μαφιόζικης εκτέλεσης ομολόγησε ότι ήταν ο δράστης που, εξαιτίας του γεγονότος ότι διέμενε στο ποιμνιοστάσιο του 39χρονου, το οποίο βρισκόταν ακριβώς δίπλα στο σπίτι του θύματος, μπορούσε να γνωρίζει τις κινήσεις και τις συνήθειές του.\nΗ ανακοίνωση της Αστυνομίας για την εξιχνίαση της υπόθεσης δόθηκε στη δημοσιότητα λίγο πριν από την κηδεία του 39χρονου που έγινε χθες από την εκκλησία του Αγίου Πνεύματος στο Πετροκεφάλι, μέσα σε βαρύ κλίμα από φίλους και συγγενείς του θύματος. Στην ανακοίνωση της ΕΛ.ΑΣ. για την ομολογία του Ρουμάνου αναφέρεται: «Συνελήφθησαν σήμερα (σ.σ. χθες Τρίτη 24/8) το μεσημέρι, από αστυνομικούς της Υποδιεύθυνσης Ασφάλειας Ηρακλείου και του Αστυνομικού Τμήματος Φαιστού, δύο αλλοδαποί εμπλεκόμενοι σε ανθρωποκτονία που διαπράχθηκε χθες (προχθές Δευτέρα 23/8) το βράδυ, σε βάρος ημεδαπού άνδρα, σε περιοχή του δήμου Φαιστού.Ειδικότερα, χθες (σ.σ. προχθές) το βράδυ, σε περιοχή του δήμου Φαιστού, ο ένας αλλοδαπός πυροβόλησε με κυνηγετικό όπλο τον ημεδαπό, με αποτέλεσμα τον θανάσιμο τραυματισμό του. Στο σημείο μετέβησαν αστυνομικοί του Αστυνομικού Τμήματος Φαιστού, της Υποδιεύθυνσης Ασφάλειας Ηρακλείου και αρμόδιο κλιμάκιο του Γραφείου Εγκληματολογικών Ερευνών Ηρακλείου.Από την εμπεριστατωμένη και ενδελεχή διενεργηθείσα προανάκριση της Υποδιεύθυνσης Ασφάλειας Ηρακλείου και του Αστυνομικού Τμήματος Φαιστού προέκυψε ότι ο ένας αλλοδαπός είχε προβεί στην ανθρωποκτονία σε βάρος του ημεδαπού άνδρα. Στην υπόθεση εμπλέκεται ακόμη ένας αλλοδαπός, στην οικία του οποίου ακολούθησε έρευνα, όπου κατά τη διάρκεια αυτής βρέθηκε αεροβόλο όπλο και μαχαίρι. Η προανάκριση διενεργείται από την Υποδιεύθυνση Ασφάλειας Ηρακλείου, ενώ οι συλληφθέντες θα οδηγηθούν στον κ. εισαγγελέα Πλημμελειοδικών Ηρακλείου».\nΗ υπόθεση ληστείας με σφυρί κατά ταξιτζή\nΜαρτυρίες των συγχωριανών του περιγράφουν το θύμα με δύσκολο χαρακτήρα. Μάλιστα οι Αρχές ερεύνησαν αμέσως υποθέσεις ποινικού χαρακτήρα από το παρελθόν στις οποίες φέρεται να είχε εμπλακεί και άλλες που δεν είχαν πάρει τον δρόμο της Δικαιοσύνης. Ωστόσο οι Αρχές επικεντρώθηκαν στις πρώτες καταθέσεις. Μεταξύ αυτών και του Ρουμάνου, που δήλωσε ότι πυροβολήθηκε, αλλά τελικά φαίνεται ότι έστηνε το άλλοθί του σε βάρος κάποιου άλλου που απλώς είχε λογοφέρει με το θύμα νωρίτερα. Ταυτόχρονα οι Αρχές ερεύνησαν και το ποινικό παρελθόν του Ρουμάνου. Κατά τις ίδιες πηγές φέρεται να είχε πρωταγωνιστήσει πριν από περίπου δύο χρόνια σε επίθεση ληστείας με σφυρί σε βάρος ενός οδηγού ταξί, που τον μετέφερε με ακόμη έναν ομοεθνή του από τις Μοίρες στο Πετροκεφάλι. Μάλιστα, εκτός από το σφυρί, για τη ληστεία του ταξιτζή φέρεται να είχε χρησιμοποιηθεί και μια ζώνη που του πέρασαν στον λαιμό, ενώ οι τότε πληροφορίες ανέφεραν ότι τον έσυραν και στον δρόμο προσπαθώντας να πάρουν, εκτός από τα χρήματα, και το ταξί του! Η υπόθεση αυτή εκκρεμοδικεί ακόμη. Γίνεται αντιληπτό ότι τόσο ο 39χρονος κτηνοτρόφος, που εκτελέστηκε από τον εργάτη του, όσο και ο ίδιος ο εργάτης φέρουν επιβαρυντικές έξωθεν μαρτυρίες. Συνεπώς η έρευνα της ΕΛ.ΑΣ. συνεχίζεται και προς άλλες κατευθύνσεις πέραν των όσων ομολόγησε ο δράστης. Ίσως κάποιο στοιχείο που οι Αρχές έχουν στη διάθεσή τους αλλά και ο δεύτερος κύκλος των καταθέσεων, που προφανώς θα λάβουν ή άρχισαν ήδη μετά την κηδεία να λαμβάνουν, διαφωτίσουν ακόμη περισσότερο την υπόθεση και βοηθήσουν να εξελιχθεί με καλά αποτελέσματα η έρευνα για τα κίνητρα ώστε να διαλευκανθεί πλήρως η υπόθεση.\nΗ τελευταία ανάρτηση του θύματος\nΤι προηγήθηκε την τελευταία μέρα της ζωής του κτηνοτρόφου προφανώς θα έχει περιγραφεί στην προανάκριση από τις καταθέσεις μαρτύρων που τον είδαν τελευταίοι ζωντανό. Ο “Λαέρτης” προχθές Δευτέρα το πρωί είχε μεταβεί στο Κέντρο Υγείας Μοιρών με τη σύζυγό του για τη δεύτερη δόση εμβολιασμού κατά του κορονοϊού, όπως μαρτυρούν οι κοινές αναρτήσεις με τη γυναίκα του στο Facebook. Αυτή ήταν και η τελευταία ανάρτησή του πριν από τη δολοφονία του.\nΑναζητώντας στο προφίλ του κάποιος για να βγάλει συμπέρασμα για τη ζωή του, εύκολα θα βρει ότι πολύ πρόσφατα για την ηλικία του είχε κατορθώσει να πάρει και δίπλωμα οδήγησης, όπως και η σύζυγός του. Οι αναρτήσεις με την οικογένειά του αποτυπώνουν στις φωτογραφίες ευτυχισμένες στιγμές. Τα παιδιά φαίνεται, όπως όλα τα παιδιά, να είναι προσκολλημένα στους γονείς και να γιορτάζουν μαζί γενέθλια και γιορτές ανταλλάζοντας φιλιά και σφιχτές αγκαλιές. Ωστόσο μαρτυρίες από το χωριό τον περιγράφουν αλλιώς… Ως ένα δύσκολο χαρακτήρα, που όμως, όπως λένε οι κάτοικοι στην περιοχή, έδειχνε τελευταία σημάδια ότι επιζητούσε περισσότερο την ομαλή συναναστροφή με το κοινωνικό σύνολο. Οι πιο κοντινοί άνθρωποι του οικογενειακού περιβάλλοντος του θύματος περιγράφουν τον 39χρονο ως άνθρωπο που κοίταζε την οικογένειά του.


Ο Πρίγκιπας είναι το ψητοπωλείο που αποθέωσε το εθνικό μας street food! Με καταβολές από τη Βόρεια Ελλάδα, μας σύστησε το σουβλάκι από την αρχή, χαρίζοντας ατέλειωτες στιγμές απόλαυσης και νοστιμιάς!\nΣτον Πρίγκιπα βρίσκουμε κρέας από μαύρο χοίρο, προβατίνα Τυρνάβου και βουβάλι Κερκίνης. Όμως, στο αυθεντικό, ελληνικό street food spot, απολαμβάνουμε και χέλι φιλέτο καπνιστό, πέστροφα φιλέτο όπως και χορτοφαγικό μπιφτέκι. Ο κιμάς του (ανάμεικτος χοιρινός + μοσχαρίσιος και ζυμωμένος με βουβαλίσιο γάλα) είναι τόσο νόστιμος όσο κι αφράτος! Για τις υπόλοιπες γεύσεις του Πρίγκιπα, δηλαδή χοιρινό, πανσέτα, κοτόπουλο και λουκάνικο Τζουμαγιάς τα λόγια περιττεύουν και κάνουν τους γευστικούς μας κάλυκες να «χοροπηδούν» από ευτυχία!\nΑκόμα και στα lockdows o Πρίγκιπας συνεχίζει να αποτελεί πρώτη επιλογή μέσω της υπηρεσίας delivery, η οποία λειτουργεί άψογα με γνώμονα πάντα την ικανοποίηση του πελάτη. Προχώρησε στη λήψη όλων των απαραίτητων μέτρων για την αντιμετώπιση του ιού COVID-19 και εκπόνησε ολοκληρωμένο σχέδιο δράσης, με σκοπό την προφύλαξη των εργαζομένων, την απρόσκοπτη λειτουργία του street food spot αλλά και την προστασία της υγείας των πελατών και ιδιαίτερα των ευπαθών ομάδων.\n«Ο Πρίγκιπας είναι μία έξυπνη πρόταση franchise που ευνοείται από τις συγκυρίες. Εν μέσω καραντίνας μείναμε όρθιοι. Η δουλειά μας ανέβηκε, οι παραγγελίες αυξήθηκαν γιατί ο κόσμος γνωρίζει πως ακολουθούμε όλους τους κανόνες υγιεινής. Μας εμπιστεύεται και είμαστε ευγνώμονες για αυτό», αναφέρει ο Κωστής Χριστάκης, Ιδρυτής του Πρίγκιπα.\nΓια όσες επιχειρήσεις εστίασης αναγκάζονται να παραμείνουν κλειστές προσωρινά, ο κ. Χριστάκης έχει κάτι να προτείνει: «Εστιατόρια που παραμένουν κλειστά, μπορούν με μία μικρή μετατροπή να ανοίξουν πάλι, λειτουργώντας ως «Πρίγκιπας». Χωρίς καμία αλλαγή μέσα στο κατάστημα, με μία γρήγορη εκπαίδευση από το προσωπικό μας, οι επιχειρήσεις αυτές μπορούν να μείνουν ανοιχτές, να πουλούν τα δικά μας προϊόντα, να στέλνουν παραγγελίες μέσω των πλατφόρμων e-food και wolt με τις οποίες συνεργαζόμαστε και να βγάζουν κέρδος».